Category: Κόμματα - ALLNEWZ\nΜια ενωμένη «Πατριωτική Δεξιά» ζητά ο 'αντιμνημονιακός' Γ.Τράγκας\nΣε κάλεσμα για ένα «Πανεθνικό Δημοκρατικό Μέτωπο και επανασυσπείρωση όλων των κεντρώων και κεντροδεξιών δυνάμεων» προέβη ο γνωστός για τον αντιμνημονιακό του αγώνα δημοσιογράφος, Γιώργος Τράγκας, προκειμένου να μην έρθει στην εξουσία ο ΣΥΡΙΖΑ, ισχυριζόμενος ότι θα υπερφορολογήσει τον λαό. Αυτά είναι... αυτά συμβαίνουν όταν η πολιτική γράφεται στην τουαλέτα και μάλιστα από δυσκοίλιους...\nΜπορεί για κάποιους να είναι έκπληξη η ξαφνική "στροφή" του Τράγκα, αλλά για μας είναι έκπληξη που εκπλήσσονται. Καταρχάς, πάντα δήλωνε δεξιός και άκρως Καραμανλικός. Και ο φίλος του Καραμανλής, είναι ο μόνος που υπέγραψε μεν, αλλά δεν κυβέρνησε μνημόνια. Κι εκεί ποντάρει, να τον βγάλει ξανά ως σωτήρα μιας ενωτικής «πατριωτικής» δεξιάς.\nΒουτιά στο Ποτάμι επιχειρεί ο Βενιζέλος\nΑνοικτή πρόσκληση απευθύνει ενόψει του ιδρυτικού συνεδρίου της Κεντροαριστεράς, ο πρόεδρος του ΠΑΣΟΚ.\nΗ Ελιά από μόνη της δεν φτάνει, θέλει και φρέσκο ποταμίσιο ψαράκι από δίπλα. Και προτού το πιάσει ο ΓΑΠ - ο δολοφόνος που θέλει να γυρίσει στον τόπο του εγκλήματος, την εξουσία- ο Ευάγγελος Βενιζέλος κάνει 'βουτιά' στο Ποτάμι. Εξάλλου γι' αυτό φτιάχτηκε... για να βουτάνε οι τσουρουφλισμένοι και να δροσίζονται...\nΌπως δηλώνει, «σημασία έχει η ιδέα του ιδρυτικού συνεδρίου και η πορεία προς αυτό να γίνει ένα πολύ μεγάλο βήμα διαλόγου ανάμεσα σε όλους όσοι πιστεύουν στην ευρωπαϊκή σοσιαλδημοκρατία, στην ευρωπαϊκή Κεντροαριστερά της ευθύνης, αλλά κυρίως ανάμεσα στην πολιτική έκφραση της Κεντροαριστεράς και την κοινωνία».\nΕρωτηθείς αν θα καλέσει τους δύο πρώην πρωθυπουργούς Κ. Σημίτη και Γ. Παπανδρέου να καταθέσουν τις απόψεις τους, ο πρόεδρος του ΠΑΣΟΚ σημειώνει ότι «αυτή η πρόσκληση είναι διαρκής και αυτονόητη», ενώ σε παρόμοια ερώτηση για πρώην στελέχη όπως ο Αλ. Παπαδόπουλος, η Β. Παπανδρέου και ο Δ. Ρέππας, ο κ. Βενιζέλος απαντά: «Τους πάντες. Αλλοίμονο».\nΑλλοίμονο σε μας να λέμε...\nΌσο για το «Ποτάμι» ο Βενιζέλος χαρακτηρίζει «πολύ σημαντικό το γεγονός ότι για πρώτη φορά το Ποτάμι, στο επίπεδο του Ευρωκοινοβουλίου, δήλωσε μια ταυτότητα κι επέλεξε την ένταξη στην Ομάδα των Ευρωπαίων Δημοκρατών και Σοσιαλιστών» στην οποία ανήκει το Ευρωπαϊκό Σοσιαλιστικό Κόμμα, άρα το ΠΑΣΟΚ με την Ελιά.\nΝαι, αλλά ξεχνάει τον ΓΑΠ.\nΟ ΓΑΠ -με όοοοολη τη στήριξη του αμερικανο-σιωνιστικού πολιτικού και μηντιακού συστήματος, κάνει μια προσπάθεια -απεγνωσμένη, πλην όμως καλά οργανωμένη θα έλεγα- να επιστρέψει ως αρχηγός και ρυθμιστής καταστάσεων "ξεπλένοντας" κυριολεκτικά, την προηγούμενη βρώμα από πάνω του. ΤΡΙΑ ΟΛΟΚΛΗΡΑ ΑΡΘΡΑ κάθισαν κι έγραψαν οι Financial Times για να τον απενεχοποιήσουν σχετικά με το πως μπήκαμε στο ΔΝΤ, το ρόλο της Μέρκελ, το κόλλημα με το δημοψήφισμα κλπ. Εκεί που την πάτησαν είναι ότι οι τόσο κουρασμένοι Έλληνες, δεν έχουν καμιά διάθεση καν να διαβάσουν μακροσκελείς μπούρδες που αφορούν στο οδυνηρό παρελθόν τους. Το είδαμε κι εδώ, γιατί τα δημοσιεύσαμε αλλά λίγοι, πολύ λίγοι τα διάβασαν...\nΤα δυο πρώτα είναι εδώ Financial Times και σχέδιο "Ζ" και το τρίτο εδώ Financial Times και ο «συνασπισμός» Ομπάμα-Μόντι στο G20.\nΓια όσους ακόμα δεν κατάλαβαν τι ρόλο βαράνε τα σιγανά ποτάμια... Αν κι αυτό, σιγανό δεν το λες, κάθε μέρα στην τιβούλα, κάνει πλύση εγκεφάλου η συστημούλα... Άντε και να δούμε ποιος από τους ψόφιους σοσιαλ-ληστές θα πρωτοκολυμπήσει εκεί μέσα!\nΣτο μεταξύ ο ... "άλλος", ο ΓΑΠ, ψαρέβει και προς Σύριζα και ΔΗΜΑΡ μεριά. Ο Συρίζα λέει, α μπα με τίποτα! Κι εμείς λέμε, "Ποτέ μην λες ποτέ" και ακόμα... "Πως να βάλεις μυαλό στους ψηφοφόρους";\nΖΗΤΟΥΝΤΑΙ: Ψυχολόγοι, Κοινωνιολόγοι και Εξορκιστές!\nΑς υποθέσουμε ότι θα πάρει κι άλλο χρόνο ώσπου να συνειδητοποιήσει η πλειοψηφία του κόσμου ότι η 'δημοκρατία', όπως λειτουργεί, απλά... δεν είναι δημοκρατία. Ότι η κομματική επιλογή για εκπροσώπηση είναι ανύπαρκτη, ένα τέχνασμα του κοινωνικο-πολιτικού Μάτριξ, του συστήματος που επιλέγει για μας πριν από μας. Ότι ενεργός πολίτης δεν είναι αυτός που επιλέγει νταβατζή κάθε 4 ή 5 χρόνια, αλλά αυτός που δεν επιτρέπει στον εαυτό του να εκδίδεται. Ότι ακόμα και μέσα σε αυτό το Μάτριξ έχεις πολύ περισσότερες επιλογές απ' όσες σε κάνουν να πιστεύεις και τη μεγαλύτερη: Να κατασκευάσεις κι άλλες.\nΑλλά όταν βλέπεις ανθρώπους να βρίσκονται ακόμα στην απόλυτη λήθη παρότι το σύμπαν γύρω τους φλέγεται, τότε πραγματικά λες: "Αυτό χρήζει τόσο επιστημονικής βοήθειας, όσο και πνευματικής"\nΖητούνται: Ψυχολόγοι, Κοινωνιολόγοι και Εξορκιστές για να λυθεί το παρόν σύμπτωμα...\nΔείτε βίντεο με συνεντεύξεις από φαν της ΝΔ και του Σαμαρά στην προεκλογική του συγκέντρωση, που άλλοι την ονόμασαν πολυπληθή κι άλλοι αραιή. Τι ψεκάζουν αλήθεια; Μήπως βάζουν και κάτι στα πατατάκια;\nΛήθη - Λησμονιά\nΗ δόξα είναι καπνός, η διασημότητα τυχαία, και το μόνο εγγυημένο πάνω στη γη είναι η λήθη Τουέην Μαρκ\nΗ λήθη εξυπηρετεί την καρδιά περισσότερο, παρά η μνήμη το μυαλό\nΗ λησμονιά είναι διαφυγή της γνώσης Πλάτων\nΛησμονούμε εύκολα τα εγκλήματα που εμείς μόνο ξέρουμε Λαροσφουκώ\nΝα συγχωρείς, ναι! Αλλά να μην ξεχνάς. Το πρώτο σε δείχνει μεγαλόψυχο, το δεύτερο σε κάνει σοφό\nΠοια επιστήμη είναι πιο απαραίτητη; Η επιστήμη να ξεχνάς τα άχρηστα Αντισθένης\nΣβήνοντας ένα κομμάτι από το παρελθόν είναι σαν να σβήνεις κι ένα αντίστοιχο κομμάτι από το μέλλον Σεφέρης Γ.\nΤσακώνονται για το "Νέα Ελλάδα" που τελικά είναι έμπνευση... της παλιάς!\nΔυο γάιδαροι τσακώνονταν σε ξένο αχυρώνα... Στο μεταξύ, αν ρωτήσεις τους Έλληνες αν θέλουν μια 'Νέα Ελλάδα', πολύ πιθανό να σε ρωτήσουν με τι θα μοιάζει η Νέα; Γιατί η παλιά είχε δουλειές, είχε μισθό, είχε τα σπίτια στις θέσεις τους, ασφάλιση και σχολεία, και μια νεολαία που ονειρευόταν. Η Νέα τι θα έχει;\nΤσακώνεται η Ν.Δ. και ο Σύριζα ποιανού είναι ο τίτλος. Ποιος το σκέφτηκε το concept το επικοινωνιακό πρώτος και καλύτερος, λες κι εκεί είναι η ουσία.\nΤελικά, σύμφωνα με πληροφορίες του ιστολογίου antinews ο τίτλος είναι έμπνευση ενός... κολλητού του ΓΑΠ! Και το όνομα αυτού Δημήτρης Τζιώτης. Πρόκειται για τον επικοινωνιολόγο που κάποτε ήταν στην αυλή του Γ. Παπανδρέου, είχε βάλει για υποψήφιος δήμαρχος στην Βουλιαγμένη και είχε συγκεντρώσει 30.000 υπογραφές για να θέσει υποψηφιότητα και για το ΠΑΣΟΚ αλλά αποσύρθηκε. Ο Δ. Τζιώτης λοιπόν ο οποίος έχει γίνει ο «στρατηγός» του Τσίπρα στην εκλογική μάχη είναι ο εμπνευστής των συνθημάτων του ΣΥΡΙΖΑ. Αυτός ευθύνεται για το σλόγκαν «Ψηφίζουμε για τη ζωή μας - Πρώτη φορά Αριστερά στην Ελλάδα».\nΑυτός όμως ευθύνεται και για τη Νέα Ελλάδα. Ο λόγος είναι ένα… βιβλίο που έγραψε το 2008 με τίτλο «Ταξίδι στη νέα Ελλάδα» στο οποίο γράφει μεταξύ άλλων:\nΣκανδαλώδες μοίρασμα της εκλογικής χρηματοδότησης\nΟι ευρωεκλογές του 2009, όταν το ΠΑΣΟΚ και η Ν.Δ. ήταν ακόμα κραταιές δυνάμεις, θα αποτελέσουν κατά κύριο λόγο την «πυξίδα» για τον καταμερισμό της χρηματοδότησης και του τηλεοπτικού χρόνου των κομμάτων που θα συμμετάσχουν στις φετινές ευρωεκλογές.\nΜε βάση την απόφαση, τα κόμματα μπορούν να περιμένουν τα ακόλουθα ποσά (υπολογισμός του enet.gr):\nΕπίσης να υπολογιστεί η ψήφος του 'κανένα' και να δοθούν αντίστοιχα ποσά στους ψηφοφόρους που δεν εκφράζονται από κανένα κόμμα γιατί έχουν, επί τέλους καταλάβει τον ρόλο που παίζουν. Ναι, ΚΚΕ; Που για τα χρήματα δεν έφερες αντίρρηση γιατί σε συνέφερε. Για το χρόνο δεν συμφώνησαν οι άλλοι γιατί δεν τους συνέφερε. Θέλω τα χρήματα μου πίσω!!! Αυτά που μου κρατάτε τόσα χρόνια από τους φόρους για να συντηρείται μαγαζάκια που στεγάζονται στο πολυκατάστημα της Βουλής με το πιο ακριβό προσωπικό, ever!\nEconomist: Επιχειρηματικά συμφέροντα πίσω από το Ποτάμι\nΤο πολιτικό σκηνικό στην Ελλάδα φτιάχνεται ξανά αφού πλέον δεν υπάρχουν μόνο η Νέα Δημοκρατία, το ΠΑΣΟΚ, το ΚΚΕ και ο ΣΥΡΙΖΑ αλλά και η Ελιά με το Ποτάμι και η Χρυσή Αυγή. \nΗ ανασύνθεση του πολιτικού σκηνικού στην Ελλάδα απασχολεί άρθρο του Economist, που όπως τονίζει η έκρηξη αισιοδοξίας για την οικονομία δεν έχει ακόμη προσελκύσει ψηφοφόρους πίσω στα δυο μεγάλα κόμματα!\nΑυτό που προκαλεί αίσθηση είναι η αναφορά στο Ποτάμι του Σταύρου Θεοδωράκη. «Κάποιοι αναλυτές ισχυρίζονται ότι πίσω από το Ποτάμι βρίσκονται δυνατά επιχειρηματικά συμφέροντα, με στόχο να σταματήσουν τον ΣΥΡΙΖΑ και ενδεχομένως να οδηγήσουν τον κ. Σαμαρά σε πρόωρες εκλογές μέσα στο χρόνο», αναφέρει ο Economist, που συμπληρώνει πως ο κ. Θεοδωράκης επιμένει ότι το κόμμα στηρίζεται σε μικρές δωρεές, ενώ το δημοσίευμα κάνει αναφορά και στη διαμάχη του με τον Δημήτρη Κρεμαστινό για το θέμα.\nΟ συντάκτης περιγράφει τον πρώην δημοσιογράφο ως «τον 50χρονο που γυρίζει την Ελλάδα με T-shirt, αθλητικά και το χαρακτηριστικό του σακίδιο, μιλώντας για την καταπολέμηση της φοροδιαφυγής, προωθώντας την αξιοκρατία και τη δημιουργία θέσεων εργασίας για τους νέους Έλληνες. Πράγματα που ακούγονται ευχάριστα στους ψηφοφόρους που έχουν βαρεθεί τους παραδοσιακούς πολιτικούς».\nΈξι χρόνια μιζέριας και το πελατειακό σύστημα\n«Οι πιθανότητες της Ελλάδας για ανάκαμψη μετά από έξι χρόνια μιζέριας βελτιώνονται. Η πρώτη έκδοση ομολόγου μετά από τέσσερα χρόνια, που θεωρήθηκε ψήφος εμπιστοσύνης, πήγε καλύτερα από το αναμενόμενο. Οι τουρίστες συρρέουν για το Πάσχα, οι ξενοδόχοι προβλέπουν ρεκόρ με 19 εκατ. τουρίστες το καλοκαίρι. Η κατασκευή μιας ξενοδοχειακής μονάδες στην Κρήτη, μπλοκαρισμένη εδώ και καιρό, φαίνεται να ξεκινά και αυξάνει τις ελπίδες για εισροή ξένων επενδύσεων και σε άλλους τομείς όπως το ηλεκτρικό και τα λιμάνια. Η Άνγκελα Μέρκελ, που συχνά επέκρινε σκληρά την Ελλάδα, μίλησε ενθαρρυντικά σε νέους επιχειρηματίες κατά τη διάρκεια της επίσκεψής της στην Αθήνα στις 11 Απριλίου», ξεκινά το κείμενο του Economist.\n«Ωστόσο αυτός ο αέρας αισιοδοξίας δεν διαδέχεται στους περισσότερους από τους ψηφοφόρους, καθώς τα ποσοστά της ανεργίας είναι ακόμη υψηλά και οι εργαζόμενοι στον ιδιωτικό τομέα μένουν για μήνες απλήρωτοι», επισημαίνει το άρθρο ενώ αναφέρει πως περίπου 35% των Ελλήνων ζει κάτω από το όριο της φτώχειας», σημειώνει ο συντάκτης.\n«Δεν είναι περίεργο που το πελατειακό πολιτικό σύστημα της Ελλάδας είναι υπό κατάρρευση. Κάποτε ήταν ευθύνη του πολιτικού να βρει δουλειά στο δημόσιο τομέα για τους ψηφοφόρους. Οι πιο φιλόδοξοι το επέκτειναν και στον ιδιωτικό τομέα», αναφέρει και προσθέτει πως στα μάτια των Ελλήνων την ευθύνη για την κατάρρευση του συστήματος που εκείνοι δημιούργησαν έχουν τα δύο κόμματα που εναλλάσσονταν στην εξουσία τα τελευταία 30 χρόνια.\nΜας αποχαιρετάει ο Στουρνάρας;\nΜεγάλο σοκ για το λαό η αποχώρηση του από το Υπ. Οικ.\nΜε περηφάνια ότι έπραξε το καθήκον του και ήρθε η ώρα να μας εγκαταλείψει, ο Γιάννης Στουρνάρας σε συνέντευξη του δηλώνει ότι ήρθε η ώρα να αποχωρήσει.\n“Βγάλαμε την Ελλάδα από τον τάφο” λέει σε συνέντευξή του ο Γιάννης Στουρνάρας προσθέτοντας πως “κινηθήκαμε μεταξύ φθοράς και αφθαρσίας αλλά τα καταφέραμε”.\n“Θεωρώ ότι έχω κλείσει τον κύκλο μου στο υπουργείο Οικονομικών” δηλώνει στην εφημερίδα Πρώτο Θέμα ο Γιάννης Στουρνάρας. “Ως χώρα βγήκαμε από τον τάφο. Αυτό πρέπει να το συνειδητοποιήσουμε όλοι" τονίζει.\nΜετά απο 21 μήνες στη θέση του υπουργού Οικονομικών, ο Γιάννης Στουρνάρας δηλώνει έτοιμος να αφήσει το πόστο του. Και μάλλον, σύμφωνα με την εφημερίδα, δεν έχει σκοπό να επιστρέψει στο πανεπιστήμιο αλλά να συνεχίσει την πολιτική του καριέρα, με ό,τι αυτό συνεπάγεται.\nΣύμφωνα με όσα συζητά με συνεργάτες του, τρεις είναι οι εναλλακτικές που έχει μπροστά του. Η πρώτη είναι η ανάληψη θέσης του διοικητή της Τράπεζας της Ελλάδας. Η δεύτερη, η ανάληψη ενός καλού χαρτοφυλακίου στην επόμενη σύνθεση της Ευρωπαϊκής Επιτροπής και η τρίτη, μια θέση βουλευτή Επικρατείας στην προσεχή κοινοβουλευτική περίοδο.\nΠαρουσιάζει με καλά λόγια για τον Σταύρο Παπασταύρου ο οποίος θεωρείται ο πιθανός διάδοχός του στο υπουργείο Οικονομικών. Είναι θέμα του πρωθυπουργού λέει αλλά όταν ερωτάται για τον στενό συνεργάτη του Αντώνη Σαμαρά: “Είναι καλός ο Σταύρος και συνεργαστήκαμε στενά στις τελευταίες διαπραγματεύσεις με την τρόικα” .\nΤώρα, όσο για το... “Βγάλαμε την Ελλάδα από τον τάφο”, δεν θα διαφωνήσουμε καθόλου. Τα ζόμπι, εξάλλου, όπως μας ονομάζουν, από τον τάφο βγαίνουν έτσι κι αλλιώς. Μας βγάλατε από τον τάφο στον οποίο πρώτα μας ρίξατε μέσα...\nΑΝ-εξέλεγκτοι ΕΛληνες. Αποχωρούν ακόμη 92 στελέχη\nΗ επιστολή αποχώρησης των 92 στελεχών της ΑΝ.ΕΛ\n"Με λύπη (αλλά χωρίς έκπληξη) παρακολουθούμε τη χωρίς τελειωμό κατρακύλα των ΑΝ.ΕΛ., μετά τις κάκιστες επιλογές για τις αυτοδιοικητικές εκλογές του ερχόμενου Μαΐου και τις παλινωδίες της ηγεσίας (πολιτικό φλερτ με ΣΥ.ΡΙΖ.Α., δέσιμο του κόμματος στο άρμα των νεοφιλελευθέρων-συντηρητικών του Κάμερον).\nΕπειδή λοιπόν, εμείς φτιάξαμε ΚΙΝΗΜΑ και εσείς το καταντήσατε κόμμα (και μάλιστα με τακτικές και αντιλήψεις ολόιδιες με εκείνες που θέλαμε να πολεμήσουμε), και αφού όσοι προσπάθησαν να ανακόψουν αυτήν την πορεία δέχθηκαν μομφές, ύβρεις και περιθωριοποιήθηκαν, εμείς συνεργοί δεν θα γίνουμε. Δηλώνουμε ότι αποχωρούμε από το κόμμα σας και θέλουμε να διαγράψετε άμεσα από τα αρχεία και μητρώα σας τα στοιχεία μας.\nΕφάπαξ 1 εκατομμυρίου ευρώ από βουλευτή πρώην συνδικαλιστή!\nΠρόκειται για τον βουλευτή του ΣΥΡΙΖΑ, και πρώην Πρόεδρο της ΟΤΟΕ, Δημήτρη Τσουκαλά ο οποίος στο «πόθεν έσχες» του δηλώνει εισόδημα για το 2012 840.831 ευρώ, το 2011 529.538 ευρώ και το 2010 102.670 ευρώ.\nΟ βουλευτής του ΣΥΡΙΖΑ και πρώην συνδικαλιστής έχει 70 μετοχές του ΟΛΠ και εξ ολοκλήρου ή ποσοστά από 17 ακίνητα, 3 ΙΧ και 2 μοτοσικλέτες.\nΆξιος... ο μισθός του!


Το τέλειο μακιγιάζ για τα λευκά ρούχα - BORO από την ΑΝΝΑ ΔΡΟΥΖΑ - boro.gr\nΑρχική / Επικαιρότητα (old articles) / Το τέλειο μακιγιάζ για τα λευκά ρούχα\nΟι κανόνες του μακιγιάζ αλλάζουν συνέχεια. Όταν, λοιπόν, η Κατρίν Ντενέβ φορούσε τα λευκά της πουκάμισα μπορούσε να τα συνδυάσει με παχιές γραμμές άι λάινερ που έφταναν μέχρι τον κρόταφο. Σήμερα όμως;Μία προσεκτική μελέτη στα total look του λευκού που είδαμε στις πασαρέλες της άνοιξης μας μαθαίνει πως το μακιγιάζ δεν μπορεί να είναι nude. Καθώς το λευκό είναι ένα δυνατό χρώμα που ακτινοβολεί ενέργεια, χρειάζεται ένα δυνατό μακιγιάζ για να εξισορροπήσει.Στην αντίθετη περίπτωση, το πρόσωπο δείχνει χλωμό, σαν άρρωστο.Φανταστείτε ότι το λευκό πουκάμισο ή φόρεμα είναι ένας προβολέας που φωτίζει το πρόσωπο και, φυσικά, κάθε ατέλεια. Οπότε, τι κάνουμε;Φροντίζουμε να απλώσουμε μία καλυπτική βάση που να δείχνει το δέρμα φωτεινό και ομοιόμορφο. Στη συνέχεια τονίζουμε τα ζυγωματικά με ένα ρουζ που να μην είναι πολύ έντονο, ούτε και πολύ χρωματιστό γιατί το φως του λευκού θα το κάνει να δείχνει υπερβολικό.Αποφασίζουμε τι θα τονίσουμε: τα μάτια ή τα χείλια; Και τα δύο δεν γίνεται γιατί πάλι υπάρχει το θέμα του λευκού που λειτουργεί σαν προβολέας και κινδυνεύουμε να φανούμε λίγο κλόουν. Για ένα πιο σοφιστικέ μακιγιάζ δίνουμε έμφαση στα μάτια με σκιές σε γήινους τόνους, ακόμα και σμόκι αν θέλουμε.Για ένα πιο θηλυκό λουκ δίνουμε έμφαση στα χείλη με κόκκινο ή πορτοκαλί κραγιόν.ΠΗΓΗ: marieclaire.gr\nΤο τέλειο μακιγιάζ για τα λευκά ρούχα\nΟι κανόνες του μακιγιάζ αλλάζουν συνέχεια. Όταν, λοιπόν, η Κατρίν Ντενέβ φορούσε τα λευκά της πουκάμισα μπορούσε να τα συνδυάσει με παχιές γραμμές άι λάινερ που έφταναν μέχρι τον κρόταφο. Σήμερα όμως;\nΜία προσεκτική μελέτη στα total look του λευκού που είδαμε στις πασαρέλες της άνοιξης μας μαθαίνει πως το μακιγιάζ δεν μπορεί να είναι nude. Καθώς το λευκό είναι ένα δυνατό χρώμα που ακτινοβολεί ενέργεια, χρειάζεται ένα δυνατό μακιγιάζ για να εξισορροπήσει.\nΣτην αντίθετη περίπτωση, το πρόσωπο δείχνει χλωμό, σαν άρρωστο.\nΦανταστείτε ότι το λευκό πουκάμισο ή φόρεμα είναι ένας προβολέας που φωτίζει το πρόσωπο και, φυσικά, κάθε ατέλεια. Οπότε, τι κάνουμε;\nΦροντίζουμε να απλώσουμε μία καλυπτική βάση που να δείχνει το δέρμα φωτεινό και ομοιόμορφο. Στη συνέχεια τονίζουμε τα ζυγωματικά με ένα ρουζ που να μην είναι πολύ έντονο, ούτε και πολύ χρωματιστό γιατί το φως του λευκού θα το κάνει να δείχνει υπερβολικό.\nΑποφασίζουμε τι θα τονίσουμε: τα μάτια ή τα χείλια; Και τα δύο δεν γίνεται γιατί πάλι υπάρχει το θέμα του λευκού που λειτουργεί σαν προβολέας και κινδυνεύουμε να φανούμε λίγο κλόουν. Για ένα πιο σοφιστικέ μακιγιάζ δίνουμε έμφαση στα μάτια με σκιές σε γήινους τόνους, ακόμα και σμόκι αν θέλουμε.\nΓια ένα πιο θηλυκό λουκ δίνουμε έμφαση στα χείλη με κόκκινο ή πορτοκαλί κραγιόν.


ΙΣΧΥΣ (Ischys): Πολιτιστικός Μαρξισμός: Η καρδιά του ηθικού ξεπεσμού μας\nΕδώ και χρόνια οι χριστιανοί ανά τον κόσμο παραπονούνται για την «διαφθορά της κοινωνίας». Σε όλο το φάσμα του χριστιανικού κόσμου, σε Δύση και Ανατολή, υποδεικνύονται ορισμένα κοινά δείγματα αυτής της διαφθοράς και αυτά είναι: η αύξηση των διαζυγίων, (αν και οι mainstream προτεστάντες εδώ σιωπούν), η κουλτούρα του πανσεξουαλισμού, η σεξουαλικοποίηση των εφήβων, οι αμβλώσεις, (τα απόνερα της λεγόμενης «σεξουαλικής επανάστασης» της δεκαετίας του ‘60), η εξάπλωση των ναρκωτικών, ο «πόλεμος κατά της οικογένειας», κυρίως με την νομιμοποίηση του «γάμου» των ομοφυλόφιλων, την θεωρία της «ρευστότητας» του φύλου και την προώθηση της ομοφυλοφιλικής προπαγάνδας ακόμα και στις μικρές ηλικίες και μέσα από τα σχολεία, η προώθηση του αθεϊσμού, η κατασυκοφάντηση και γελοιοποίηση του χριστιανισμού και την ίδια ώρα ο εξωραϊσμός του Ισλάμ (!), η αποχριστανοποίηση της πάλαι πότε χριστιανικής Δύσης και άλλα παρεμφερή (π.χ. ο «πόλεμος κατά των Χριστουγέννων», η απροθυμία για απογόνους, η απενοχοποίηση της αυτοκτονίας κλπ). Άλλοι φωνάζουν, άλλοι γράφουν, και μερικοί βγαίνουν στους δρόμους. Πέρα από γενικές καταγγελίες και απόδοση ευθυνών στις «άθεες κυβερνήσεις», στους «κακούς πολιτικούς» ή και στον «Σατανά», ουδείς δείχνει να κατονομάζει την ιδεολογική μήτρα όλων αυτών. Τον μεγάλο ποταμό από τον οποίον προέρχονται όλοι οι παραπόταμοι. Και αυτός ονομάζεται Πολιτιστικός Μαρξισμός (Cultural Marxism).\nΈνας λόγος που δεν κατονομάζεται είναι η κουλτούρα, του... «να μην φέρουμε την πολιτική μέσα στην εκκλησία» (sic). Και ένας άλλος, ίσως ο πιο σημαντικός, είναι ότι ο πολιτιστικός μαρξισμός έχει εγκατασταθεί ήδη μέσα σε πολλές εκκλησίες! Οπότε δεν λογίζεται καν εχθρός... Και όμως ο Πολιτιστικός Μαρξισμός είναι η αιτία της ηθικής αποσύνθεσης της κοινωνίας. Ο πολιτιστικός μαρξισμός βγήκε από τα σπλάχνα της Σχολής της Φρανκφούρτης (Frankfurt School ή Frankfurter Schule στα γερμανικά), η οποία ιδρύθηκε στη Φρανκφούρτη της Γερμανίας, από μπολσεβίκους, κατά κύριο λόγο εβραϊκής καταγωγής, το 1920. Ο σκοπός ήταν και είναι η καταστροφή των τριών πυλώνων της δυτικής κοινωνίας, της θρησκείας, του πολιτισμού και της οικογένειας. Ο Willi Munzenberg, ένας εκ των ιδρυτών της Σχολής της Φρανκφούρτης, το είχε δηλώσει κατηγορηματικά: «Θα κάνουμε την Δύση τόσο διεφθαρμένη που θα βρωμάει.. Μόνο τότε, αφού έχουν καταστραφεί όλες οι αξίες της και έχει γίνει η ζωή της αδύνατη, μπορούμε να επιβάλουμε τη δικτατορία του προλεταριάτου». [διάβασε όλο το αποκαλυπτικό άρθρο εδώ, καθώς κι εδώ]\nΌταν η αμερικανίδα καθηγήτρια του Πανεπιστημίου του Ρότσεστερ Jennifer Roback Morse (Τζέννιφερ Μόρς), μια πραγματική πρωτοπόρα στην υπεράσπιση του γάμου, έγραφε πριν 20 χρόνια για τα θύματα της λεγόμενης «Σεξουαλικής Επανάστασης», έμπαινε στην καρδιά του θέματος. Τις επιπτώσεις της σεξουαλικής επανάστασης τις βλέπουμε παντού γύρω μας, έλεγε η Morse. Στην κουλτούρα του «hook up» σεξ (σεξ χωρίς καμία δέσμευση, ούτε καν συναίσθημα), στα υψηλά ποσοστά εγκυμοσύνης μεταξύ των ανύπαντρων γυναικών, στον "γάμο" των ομοφυλόφιλων κλπ. Βλέπουμε μια ατζέντα που προσπαθεί να αποσυνδέσει το σεξ, τα μωρά και τον γάμο. Και ποιες ομάδες προωθούν αυτήν την σεξουαλική επανάσταση; Ένα μίγμα ανθρώπων και ομάδων (από ριζοσπαστικές φεμινίστριες μέχρι οπαδούς του «ελέγχου του πληθυσμού» και hipsters που το παίζουν «μοντέρνοι»). Όλες αυτές οι ομάδες έχουν ένα κοινό: Ελέγχονται από την ελίτ, από ανθρώπους που θέλουν να «επαναδημιουργήσουν» τον κόσμο σύμφωνα με την δική τους «εικόνα». Έτσι, η άποψη της Morse για τον λεγόμενο «γάμο» των ομοφυλόφιλων είναι ότι αυτός δεν ξεκίνησε με τους γκέι, αλλά με την σεξουαλική επανάσταση πίσω στη δεκαετία του 1960, η οποία προετοίμασε το έδαφος. Και έχει δίκιο.\nΣτο βιβλίο του “The Devil’s Pleasure Palace” (Το Παλάτι των Απολαύσεων του Διαβόλου), ο συγγραφέας και δημοσιογράφος Michael Walsh εξηγεί ότι υπάρχει κάτι ακόμη πιο θεμελιώδες στην καρδιά αυτού του ζητήματος, και η σεξουαλική επανάσταση είναι μόνο ένα μέρος του. Στην καρδιά του ζητήματος είναι ο Πολιτιστικός Μαρξισμός, η Κριτική Θεωρία και το Ινστιτούτο που τα γέννησε, το Ινστιτούτο Κοινωνικών Ερευνών, κοινώς γνωστό ως η Σχολή της Φρανκφούρτης. Τους ξέρετε αυτούς καλύτερα από ό, τι νομίζετε. Στην πραγματικότητα, οι ιδέες τους έχουν εισχωρήσει, όχι μόνο μέσα στο σύνολο της κοινωνίας, αλλά και μέσα στον δικό σας τρόπο σκέψης, είτε το γνωρίζετε είτε όχι.\nΔείτε πρώτα τον ψυχαναλυτή Βίλχελμ Ράιχ (Wilhelm Reich), τον άνθρωπο που, το 1936, επινόησε τον όρο "σεξουαλική επανάσταση" σε ένα βιβλίο με το ίδιο όνομα (Die Sexualität im Kulturkampf). Ο Ράιχ, γεννημένος στην Αυστρία από Εβραίους γονείς, ήταν ένας πρώτης τάξης εκκεντρικός τύπος. Τελικά, ακόμα και οι φροϋδικοί συνάδελφοί του τον απέφευγαν σαν την πανούκλα. Όλα τα βιβλία του έπρεπε να δημοσιευτούν ιδιωτικά. Πολύ απλά, ο Ράιχ ήταν ένας μανιακός του σεξ και πολύ πιθανόν ένας παράφρων. Έκανε μασάζ στους γυμνούς ασθενείς του και στη στην Καθολική Βιέννη της δεκαετίας του 1920, υποστήριζε τα αντισυλληπτικά, την άμβλωση και το διαζύγιο. Ο κομμουνιστής Ράιχ ήθελε να συμβιβάσει την ψυχανάλυση με τον Μαρξισμό και πίστευε ότι ο οικονομικός μαρξισμός θα αποτύχαινε λόγω της «καταπιεσμένης σεξουαλικότητας του προλεταριάτου». Ο Ράιχ ήταν πιστό μέλος της Σχολής της Φρανκφούρτης και τελικά έφτασε στις Ηνωμένες Πολιτείες, όπου εφηύρε μια «μηχανή οργασμού» που αργότερα ονομάστηκε κοροϊδευτικά ως «orgasmitron» από τον άλλο μανιακό του Γούντι Άλεν, στην ταινία του «Ο Υπναράς» (Sleeper), το 1973. Αργότερα πέθανε στη φυλακή αφού εξαπάτησε ανθρώπους να αγοράσουν την γελοία μηχανή του. Η αμερικάνικη Υπηρεσία Τροφίμων και Φαρμάκων έκαψε πολλούς τόνους από τα βιβλία του.\nΣύμφωνα με τον Michael Walsh, ο Reich ήταν ένα από τα πιο σημαίνοντα μέλη της Σχολής της Φρανκφούρτης. Πόσο επιρροή ασκούσε; Κατά τη διάρκεια των φοιτητικών ταραχών του 1968 στο Παρίσι και το Βερολίνο, οι φοιτητές πέταξαν αντίτυπα του βιβλίου του «Η Μαζική Ψυχολογία του Φασισμού» στους αστυνομικούς. Έγραψαν το όνομά του στους τοίχους. Αλλά, περισσότερο από αυτό, η Σεξουαλική Επανάσταση που αυτός επαγγέλονταν είναι τώρα το κοινό νόμισμα, η lingua franca της εποχής μας. Οι Πολιτιστικοί Μαρξιστές της Σχολής της Φρανκφούρτης πίστευαν ότι ο οικονομικός μαρξισμός θα αποτύχει λόγω της αντίστασης της εργατικής τάξης. Πίστευαν ότι ο μαρξισμός θα μπορούσε κάποτε να επιτευχθεί μόνο με την υπονόμευση των θεσμών, όλων των θεσμών. Άρχισαν αυτό που ονομάζεται η μακρά πορεία μέσα από τα θεσμικά όργανα. Ποιος θα το φανταζόταν ακόμα και πριν από μερικά χρόνια ότι οι αμερικάνοι Πρόσκοποι θα δέχονταν γκέι; Η Σχολή της Φρανκφούρτης το φανταζόταν.\nΗ Κριτική Θεωρία είναι κεντρικής σημασίας για το σχέδιό τους. Είναι σχεδόν σίγουρο, είτε το γνωρίζατε είτε όχι, αυτό σας μετέδωσαν στο πανεπιστήμιο και πιθανώς ακόμη και στο σχολείο. Η Κριτική Θεωρία επιδιώκει τον κοινωνικό μετασχηματισμό μέσω της χειραφέτησης της ανθρωπότητας από όλες τις μορφές «δουλείας». Οι «δουλέμποροι» τυχαίνει να είναι η Εκκλησία, η οικογένεια, και η ελεύθερη αγορά. Όταν ακούς κάποιον να υβρίζει την ιστορία, η αιτία είναι η Κριτική Θεωρία. Οι αδιάκοπες επιθέσεις στις σταυροφορίες είναι η Κριτική Θεωρία. Η πατριαρχική οικογένεια, η "κουλτούρα του βιασμού", η πολυπολιτισμικότητα, η πολιτική ορθότητα, οι κώδικες ομιλίας, όλα είναι Κριτική Θεωρία. Η ιδέα είναι να σας κάνουν να αμφισβητήσετε τα πάντα, και μέσα από την αμφισβήτηση, να πέσουν οι θεσμοί. Μπορείτε να ακούσετε την Κριτική Θεωρία ακόμα και από το στόμα του απερχόμενου προέδρου των ΗΠΑ. Όταν σαρκάζει τους Αμερικάνους χριστιανούς, δεν το κάνει από μια υποτιθέμενη αγάπη για το Ισλάμ, αλλά από την εκπαίδευσή του στην Κριτική Θεωρία και τον Πολιτιστικό Μαρξισμό, που έμαθε από την πίκρα του δικού του πατέρα, από τον Κομμουνιστή μέντορά του Frank Marshall Davis, από τους καθηγητές του, και από τον Saul Alinsky. Ο Ομπάμα είναι πραγματικά το πιο ριζοσπαστικό άτομο που βρέθηκε ποτέ στον Λευκό Οίκο.\nΜπορεί να μην έχετε ακούσει για τους Μαξ Χορκχάιμερ και Τέοντορ Αντόρνο, οι οποίοι εμπνεύστηκαν από τον Antonio Gramsci και ίσως γνωρίζετε για τους Herbert Marcuse και Eric Fromm. Ήταν ασεβή άτομα που μισούσαν τον δυτικό πολιτισμό. Οι περισσότεροι έφεραν το δηλητήριό τους στις Ηνωμένες Πολιτείες κατά τη διάρκεια του Δευτέρου Παγκοσμίου Πολέμου ή λίγο αργότερα. Είναι εκπληκτικό να σκεφτεί κανείς ότι αυτό το εμφανώς μαρξιστικό ίδρυμα που ιδρύθηκε για να υπονομεύσει τον Δυτικό Πολιτισμό στην πραγματικότητα προσκλήθηκε να μεταφέρει την λειτουργία του στο Πανεπιστήμιο Κολούμπια το 1935. Από εκείνο το ύψωμα τα άτομα αυτά άρχισαν να τη ενσταλάζουν σιγά-σιγά το δηλητήριο στην αμερικανική κουλτούρα και από εκεί ήταν εύκολο να μεταφερθεί σε όλον τον κόσμο. Ο Michael Walsh λέει μια εξαιρετικά ευανάγνωστη ιστορία για αυτά τα άτομα, αν και δεν ξεκινάει από τον εικοστό αιώνα, και δεν επικεντρώνεται στην κοινωνιολογία, την ψυχολογία, ή τις άλλες soft επιστήμες, αλλά μάλλον στην τέχνη και ειδικά στην όπερα. Δείχνει πώς προετοιμάστηκε το έδαφος για τους Πολιτιστικούς Μαρξιστές από τους καλλιτεχνικούς μηδενιστές του δέκατου ένατου αιώνα.\nΟ Walsh ήταν για πολλά χρόνια κριτικός κλασικής μουσικής για το περιοδικό Time και πριν από αυτό στο San Francisco Examiner. Έχει γράψει θεατρικά έργα μυθιστορήματα, βιογραφίες, και σενάρια που έχουν γίνει ταινίες. Άρχισε να γράφει για την πολιτική το 2007 στο National Review με το όνομα David Kahane, (όνομα εμπνευσμένο από την ταινία «Ο Παίκτης» του 1992 με τον Τιμ Ρόμπινς) και με αυτό το όνομα δημοσίευσε την διαφωνία του με τον Saul Alinsky με τον τίτλο “Rules for Radical Conservatives” (Κανόνες για Ριζοσπαστικούς Συντηρητικούς). Ο Walsh είναι ένας πιστός καθολικός ο οποίος είναι φλογερά αντίθετος στις αμβλώσεις και αντίθετος στο «γάμο» των ομοφυλόφιλων, δύο θέματα τα οποία αναλύει στο “The Devil’s Pleasure Palace”. Δίνει θρησκευτική χροιά στο βιβλίο του, υποστηρίζοντας ότι ο αγώνας μας ενάντια στον Πολιτιστικό Μαρξισμό είναι μια μάχη εναντίον του ίδιου του Σατανά. Ο Walsh κατανοεί ότι μπορεί να έχουμε νικήσει μια αυτοκρατορία, αλλά σίγουρα δεν έχουμε νικήσει μια ιδέα. Ο μαρξισμός είναι ζωντανός και υγιής και έχει εισχωρήσει σχεδόν παντού. Στο σχολείο των παιδιών μας, στις αποφάσεις του δημοτικού συμβουλίου, ακόμη και στους αθλητικούς συλλόγους. Είναι στον αέρα που αναπνέουμε. Ο Walsh δεν είναι απαισιόδοξος, όμως. Πιστεύει ο Πολιτιστικός Μαρξισμός έχει ξοφλήσει, αλλά, ακριβώς καθώς τα νύχια σε ένα πτώμα (!), μπορεί να εξακολουθεί να αυξάνεται, και ότι αυτοί οι άνθρωποι και η σατανική τους θεωρία θα συνεχίσει να κάνει ζημιά και βλάβη στις ψυχές, και είναι στο χέρι μας πρώτα να αναγνωρίσουμε ότι αυτός αποτελεί πραγματικά την καρδιά του θέματος, και στη συνέχεια να τον σταματήσουμε.


Αλεξάνδρα Παντελάκη: Η εξομολόγηση για τη μεγάλη αγάπη με τον σύζυγό της\nΜία πολύ ενδιαφέρουσα συζήτηση είχαν εχθές η ηθοποιός Αλεξάνδρα Παντελάκη και η Νάντια Κοντογεώργη στην εκπομπή φλΕΡΤ.\nH διάσημη ηθοποιός μίλησε για τον ρόλο της Φωτεινής στη σειρά Άγριες Μέλισσες, για τις δυσκολίες που έχει η δουλειά του ηθοποιού και για τη μοναδική σχέση που έχει με τον σύζυγό της, τον οποίο υπεραγαπά.\n«Εμείς ως ηθοποιοί ψάχνουμε για δουλειά δύο φορές τον χρόνο. Ομολογώ ότι δεν είμαι από τους καλλιτέχνες που έχω μείνει χωρίς δουλειά. Αλλά δεν είμαι και από τους ανθρώπους που μένω σπίτι και περιμένω να χτυπήσει το τηλέφωνο. Όταν δεν έχω δουλειά, βλέπω παραστάσεις. Το αγαπώ το θέατρο. Θέλω να είμαι μέσα. Να είμαι κοντά. Στην καραντίνα, λοιπόν, τα χάσαμε όλα. Ξαφνικά, χτυπάει το τηλέφωνο και έγιναν "δώρα". Το ένα "δώρο" ήταν οι "Άγριες Μέλισσες". Ήταν από τα ωραιότερα πράγματα που μου έγιναν στη ζωή μου και το άλλο ήταν το "Τρίτο Στεφάνι" με τον Μαρκουλάκη, την Καβογιάννη και την Κίτσου» ανέφερε η ηθοποιός\nΠαράλληλα, η Αλεξάνδρα Παντελάκη υπογράμμισε ότι ο άντρας της τη βλέπει ακόμα σαν έξι χρονών κοριτσάκι και μιλώντας μάλιστα για το πώς διατηρεί τον έρωτα ζωντανό μέσα στη σχέση, συγκίνησε τη Νάντια Κοντογεώργη, η οποία δεν μπόρεσε να συγκρατήσει τα δάκρυά της και παραδέχτηκε αστιευόμενη: «δεν είμαι κατάλληλη να συζητάω τέτοια πράγματα». Τέλος, η ομάδα της εκπομπής είχε μια...γλυκιά έκπληξη για την Αλεξάνδρα Παντελάκη, η οποία έχει γενέθλια σήμερα!\nΜε πληροφορίες από ert, womantoc\nTAGS : Lifestyle Τηλεόραση Celebs gossip ΕΡΤ Γυναίκες Άνθρωποι


GEL PRO-ALGIN - Farmachem\nΑρχική σελίδα/Προϊόντα/Θρέψη/Προϊόντα Gel/GEL PRO-ALGIN\nΑμινοξέα: 5,47% β/ο + Ολικό Άζωτο (Ν) 2,14% β/ο + Υδατοδιαλυτό Κάλιο (Κ2Ο): 8,00% β/ο + Γλυκίνη / Μπεταίνη: 9,52% β/ο + Εκχύλισμα Φυκιών (Ascophyllum nodosum): 36,30% β/ο + Μανιτόλη: 6,20% β/ο + Φουλβικό οξύ: 1,55% β/ο + Οργανική ύλη: 31,54% β/ο + Οργανικός Άνθρακας (C): 16,0% β/ο. Μέθοδος Εφαρμογής: Υδρολίπανση και Διαφυλλική Εφαρμογή.\nΤο GEL PRO-ALGIN είναι ένα συμπυκνωμένο εκχύλισμα φυκιών από το Ascophyllum nodosum. Το PRO-ALGIN είναι εμπλουτισμένο με πολυσακχαρίτες, αμινοξέα, γλυκίνη/βεταίνη, φουλβικό οξύ, φυτο-ορμόνες και οργανικά οξέα. Το PRO-ALGIN βελτιώνει την ανθεκτικότητα της καλλιέργειας σε στρεσογόνες καταπονήσεις, ενισχύει τη δυνατότητα λήψης θρεπτικών συστατικών και βελτιώνει την ποιότητα και την απόδοση της καλλιέργειας.\nΜεγάλης καλλιέργειας (Σιτάρι, Κριθάρι κ.λπ.), Πατάτα, Λαχανικά (Τομάτα, Αγγούρι),Φράουλα, Πεπόνι, Καρπούζι, Οπωροφόρες Καλλιέργειες (Μηλιά, Αχλαδιά, Ροδακινιά, Δαμασκηνιά), Εσπεριδοειδή, Ελιά, Αμπέλι (οινοποιήσιμα και επιτραπέζια σταφύλια).\nTo PRO-ALGIN είναι συμβατό με την πλειονότητα των αργοχημικών και λιπασμάτων. Συνίσταται να εκτελέσετε μία δοκιμή μικρής κλίμακας πριν προχωρήσετε. Αποφύγετε την ανάμειξη με αλκαλικές ουσίες, εύφλεκτα υλικά, αναγωγικούς παράγοντες. Πάντοτε να διαβάζετε την ετικέτα του συνδυαζόμενου προϊόντος πριν την ανάμειξη με το PRO-ALGIN. Ποτέ να μη γίνεται υπέρβαση της συνιστώμενης δοσολογίας.\nΟλικό Άζωτο (Ν) – Νιτρικό: 6,00% β/ο + Υδατοδιαλυτός Φώσφορος (P2O5): 47,60% β/ο + Υδατοδι...


Κάνει πρεμιέρα το ΑΠΟΕΛ ως φαβορί απέναντι στη Ντουντελάνζ - Romaleon\nΚάνει πρεμιέρα το ΑΠΟΕΛ ως φαβορί απέναντι στη Ντουντελάνζ\n19 Sep 2019, 10 a.m. ΑΠΟΕΛ\nΠρεμιέρα απόψε για το ΑΠΟΕΛ στους Ομίλους του Europa League με τους πρωταθλητές να φιλοξενούν στο ΓΣΠ στις 19:55, (Cytavision 1) την Ντουντελάνζ για την πρώτη αγωνιστική των ομίλων της διοργάνωσης.\nΤο ΑΠΟΕΛ θέλει να ξεκινήσει με το δεξί τη φετινή διοργάνωση και θεωρητικά είναι το φαβορί της αναμέτρησης απέναντι στην ομάδα από το Λουξεμβούργο. Συνεπώς, οι γαλαζοκίτρινοι θέλουν να μπουν δυνατά στους ομίλους και να θέσουν εξ αρχής τις προθέσεις τους για διεκδίκηση της πρόκρισης στη φάση των 32 του θεσμού.\n«Όλες οι ομάδες εκτός από τη Σεβίλλη πιστεύουν λίγο ή πολύ ότι έχουν πιθανότητες για τη δεύτερη θέση. Μην ξεχνάμε ότι δεν είμαστε ούτε η Ρεάλ ούτε και η Μπαρτσελόνα. Θα πρέπει να δουλέψουμε σκληρά για να κερδίσουμε τον κάθε αντίπαλο», σημείωσε μεταξύ άλλων ο Γερμανός προπονητής του ΑΠΟΕΛ Τόμας Ντολ στη συνέντευξη Τύπου.\nΟ Τομάς Ντολ ανακοίνωσε τους 18 ποδοσφαιριστές της αποστολής και σ’ αυτήν δεν συμπεριλαμβάνονται οι Βούρος, Σάβιτς και Μακρής.\nH αποστολή αποτελείται από τους Μπέλετς, Βάτερμαν, Γκέντσογλου, Εφραίμ, Σόουζα, Χαλένιους, Ντε Βινσέντι, Τάαμαρι, Μάτιτς, Γιάκολις, Πάβλοβιτς, Ζοαοζίνιο, Μερκής, Ιωάννου, Μιχαΐλοβιτς, Αλωνεύτης, Μπέζιακ, Άλεφ.


Ζορμπάς: Θα ξαναρθούμε στη διοίκηση γιατί έχουμε να προσφέρουμε στην Αγ. Παρασκευή - Ενυπόγραφα\nΕιστε Εδω:Αρχική»ΔΗΜΟΙ»ΑΓΙΑ ΠΑΡΑΣΚΕΥΗ»ΠΟΛΙΤΙΚΗ»Ζορμπάς: Θα ξαναρθούμε στη διοίκηση γιατί έχουμε να προσφέρουμε στην Αγ. Παρασκευή\nΖορμπάς: Θα ξαναρθούμε στη διοίκηση γιατί έχουμε να προσφέρουμε στην Αγ. Παρασκευή\nBy ΕΝΥΠΟΓΡΑΦΑ on\t Πέμπτη 21 Σεπτεμβρίου 2017 01:29 ΠΟΛΙΤΙΚΗ\nΟ επικεφαλής της μείζονος μειοψηφίας του Δημοτικού Συμβουλίου Αγίας Παρασκευής, τέως δήμαρχος Βασίλης Ζορμπάς, παραχώρησε συνέντευξη Τύπου το απόγευμα της Τετάρτης 20 Σεπτεμβρίου 2017, στη διάρκεια της οποίας συνέκρινε τα τρία και κάτι χρόνια της δικής του θητείας, με το αντίστοιχο διάστημα της θητείας του νυν δημάρχου, Γιάννη Σταθόπουλου.\nΑπό τον πολιτισμό και τον αθλητισμό, μέχρι τις κοινωνικές δομές και τα προβλήματα καθημερινότητας στην πόλη, ο κ. Ζορμπάς άσκησε δριμεία κριτική στη νυν διοίκηση και παράλληλα αναφέρθηκε στις «λόγω τιμής» δεσμεύσεις του για την επόμενη θητεία του στον Δήμο, την οποία θεωρεί -όπως είπε- εξαιρετικά πιθανή.\nΤην ίδια στιγμή, έστειλε «μήνυμα» προς εκείνους, μέσα ή λίγο κοντά στην παράταξή του, που πιστεύουν ότι μπορεί να λάβουν στήριξη από τη Ν.Δ., λέγοντας χαρακτηριστικά ότι δεν θεωρεί «ούτε μία στο δισεκατομμύριο» πως το κόμμα της αξιωματικής αντιπολίτευσης θ’ αποσύρει τη στήριξη από τον ίδιο…\nΑκολουθεί η εισήγηση του κ. Βασίλη Ζορμπά στη συνέντευξη Τύπου:\nΝα συγκριθούμε στην ίδια βάση…\nΑυτή την περίοδο ο χρόνος διοίκησης της παρούσας διοίκησης είναι ο ίδιος με αυτόν που διοικήσαμε εμείς τον Δήμο, οπότε η σύγκριση είναι άμεση.\nΞεκινώ με το κοινωνικό έργο, που πάντα για εμάς αποτελούσε προτεραιότητα. Ένα κοινωνικό έργο που παράξαμε όσο ήμασταν στη διοίκηση και στο οποίο ουδέν πρόσθεσε η διοίκηση Σταθόπουλου, πλην της δημιουργίας του Κοινωνικού Φροντιστηρίου και της αλλαγής ονόματος στο κέντρο Γυναίκα & Δημιουργία, που το έκανε Κέντρο Γυναίκας, για να λέει ότι είναι δικό του.\nΤα οικονομικά του Δήμου, που πάντα τα είχαμε ως «σημαία» μας, θεωρώ ότι μόνο το άρθρο της «Καθημερινής», τον Σεπτέμβριο του 2012, που μας κατέτασσε στους 5 υγιέστερους οικονομικά Δήμους της Αττικής, αρκεί για ν’ αποδείξει πώς χειριστήκαμε τα συγκεκριμένα θέματα. Πήραμε έναν Δήμο αρκετά χρεωμένο -χωρίς ωστόσο να είναι «κόκκινος»- και τον παραδώσαμε «γαλάζιο», όπως είμαστε κι εμείς. Βέβαια, και η σημερινή διοίκηση δεν έχει παρεκτραπεί στον συγκεκριμένο τομέα, γιατί -εκτός των άλλων- δεν μπορεί, καθώς υπάρχουν ασφαλιστικές δικλείδες από την τρόικα, τα οικονομικά παρατηρητήρια κ.λπ.\nΤα έργα που κατασκευάσαμε εμείς ως διοίκηση ανήρχοντο στο ποσό των 16 εκατ. ευρώ, μετά τη δημοπράτηση, δηλαδή αφού είχαν γίνει οι εκπτώσεις, που όπως γνωρίζουμε είναι μεγάλες σε σχέση με τον αρχικό προϋπολογισμό. Αλλά οφείλω να πω ότι για κάποια από τα συγκεκριμένα έργα που κάναμε οι μελέτες είχαν κατατεθεί από την προηγούμενη διοίκηση, του κ. Γιαννακόπουλου.\nΗ σημερινή δημοτική Αρχή, στον αντίστοιχο χρόνο διοίκησης -με κυβέρνηση δική της και περιφερειάρχη δική της- το μόνο έργο που εκτελεί είναι 1,450 εκατ. ευρώ, τα όμβρια του Κοντοπεύκου. Από την άλλη, υπόσχεται ότι θα εκτελέσει έργα 62 εκατ. ευρώ, τα οποία θα χρηματοδοτήσει η Περιφέρεια Αττικής και συγκεκριμένα, 22 εκατ. ευρώ το δημαρχείο, 10 εκατ. ευρώ το κολυμβητήριο και πρόσφατα, δήλωσε ότι θα χρηματοδοτήσει το αθλητικό κέντρο στα Πευκάκια, μαζί με τη Στέγη Υποστηριζόμενης Διαβίωσης, με 30 εκατ. ευρώ. Και το ερώτημα είναι: Στα τρία χρόνια χρηματοδότησε 1,5 εκατ. ευρώ η Περιφέρεια και στα επόμενα δύο-τρία χρόνια θα χρηματοδοτήσει 62 εκατ. ευρώ; Μπορεί να το πιστέψει κανένας αυτό; Και βέβαια όχι. Τι έχει στο μυαλό της η διοίκηση; Να πει ότι στα επόμενα δύο-τρία χρόνια θα χρηματοδοτήσει όλα αυτά τα έργα, για να πάει στις εκλογές σε ενάμιση χρόνο και να ζητήσει την ψήφο των πολιτών για να τα ολοκληρώσει. Όμως, δεν νομίζω ότι θα γίνει πιστευτή από τους πολίτες…\nΠιστεύω ότι όλοι μας συμφωνούμε ότι ο πολιτισμός δεν είναι πολυτέλεια για την πόλη μας, αλλά μια «ανάσα» σε αυτές τις δύσκολες εποχές που ζούμε. Τα τελευταία δύο χρόνια, με τη διοίκηση του ΠΑΟΔΑΠ (σ.σ.: Πολιτιστικός & Αθλητικός Οργανισμός Δήμου Αγίας Παρασκευής) από τον κ. Παπαμιχαήλ, έχουν δημιουργηθεί τόσα προβλήματα στους τομείς αθλητισμού και πολιτισμού του Δήμου, που όλη η μειοψηφία έχει μείνει έκπληκτη με το γεγονός ότι ο δήμαρχος κρατά στη θέση του έναν πρόεδρο που ουσιαστικά έχει διαλύσει το συγκεκριμένο νομικό πρόσωπο. Αναφέρω ως παράδειγμα τα Εργαστήρια Τέχνης. Εμείς τα παραλάβαμε με περίπου 350 άτομα, τα παραδώσαμε περίπου με 600 και σήμερα είναι μόλις 315. Κι αυτό γιατί ο κ. Παπαμιχαήλ χώρισε του μαθητές των εργαστηρίων σε δημότες και μη δημότες, αναγκάζοντας τους τελευταίους να σηκωθούν να φύγουν. Το ίδιο δημιούργησε και στο Ωδείο, με αποτέλεσμα πολύ μαθητές να φύγουν, αφού προκάλεσε τεράστιο πρόβλημα δυσλειτουργίας, θέλοντας να διώξει κάποιους καθηγητές, προκειμένου να προσλάβει στη θέση τους τδικούς του. Αυτή είναι η αντίληψη της σημερινής διοίκησης για τον πολιτισμό και τον αθλητισμό στην πόλη. Βέβαια, κάποιος δημοτικός σύμβουλος έχει ζητήσει να γίνει μια εφ’ όλης της ύλης συζήτηση στο Δημοτικό Συμβούλιο για τον πολιτισμό και τον αθλητισμό κι ελπίζω κάποια στιγμή ο δήμαρχος να το κάνει.\nΑντιθέτως, για τη δική μας πολιτική θα θυμίσω μόνο την εκδήλωση στο Γκάζι, όπου μεταφέραμε εκεί τον πολιτισμό της Αγ. Παρασκευής για πέντε μέρες και προσελκύσαμε περισσότερους από 5.000 πολίτες. Έστω κι αν κάποιοι έλεγαν, όταν αναλάβαμε τον Δήμο, ότι ο Ζορμπάς είναι απολίτιστος και θα διαλύσει τον πολιτισμό. Τώρα, βλέπουμε ποιοι είναι οι απολίτιστοι…\nΠαρατημένες οι σχολικές μονάδες…\nΣτον φετινό προϋπολογισμό της διοίκησης προβλέπονταν αυξημένες δαπάνες για εργολαβίες στις σχολικές μονάδες. Δυστυχώς, οι εργολαβίες αυτές δεν προχώρησαν για λόγους που οφείλει η διοίκηση ν’ απολογηθεί στη σχολική κοινότητα. Και μάλιστα, για τις εργολαβίες αυτές δεσμεύτηκε ένα πολύ μεγάλο ποσοστό από τον Φόρο Ηλεκτροδοτούμενων Χώρων (ΦΗΧ), κάτι που ως τακτική το είχαμε εμείς πρώτοι θεσμοθετήσει. Και βέβαια όλες οι υποσχέσεις της διοίκησης τα προηγούμενα χρόνια έμειναν σε επίπεδο εξαγγελιών, με αποκορύφωμα το «βατερλό» του κ. Σταθόπουλου σε ό,τι αφορά τα γηπεδάκια 5×5 του 7ου και του 9ου Δημοτικών Σχολείων. Παρά το γεγονός ότι η μειοψηφία και ιδιαίτερα εμείς, βοηθήσαμε να ολοκληρωθεί η προγραμματική σύμβαση, το έργο ακυρώθηκε, όχι με ευθύνη της Περιφέρειας, όπως κάποιοι θέλουν να λένε, αλλά με ευθύνη του Δήμου, ο οποίος δεν ακολούθησε την ενδεδειγμένη διαδικασία.\nΑπό την πλευράς μας, επεξεργαζόμαστε προτάσεις που αφορούν στη σχολική κοινότητα, τις οποίες και το αμέσως επόμενο διάστημα θα δώσουμε στη δημοσιότητα. Μεταξύ αυτών θα είναι η συγκρότηση ομάδας εργασίας που θα ασχολείται αποκλειστικώς με ζητήματα της σχολικής κοινότητας, η άμεση ενεργειακή αναβάθμιση των σχολικών κτηρίων, η άμεση υιοθέτηση των προδιαγραφών για τα ΑμεΑ, η συνεργασία των κοινωνικών υπηρεσιών του Δήμου με τις διευθύνσεις των σχολείων για να ενισχύουν, με διακριτικότητα, τις οικογένειες μαθητών που έχουν ανάγκη, η ενίσχυση της φύλαξης των σχολείων, ακόμη και με ιδιωτικές εταιρείες, η ενίσχυση των απογευματινών πολιτιστικών κι αθλητικών δράσεων, η αναβάθμιση της συνεργασίας του Δήμου με τους συλλόγους γονέων και εκπαιδευτικών και, βέβαια, η αμέριστη στήριξη του Δήμου σε πρωτοβουλίες που προάγουν την αριστεία και τη δημιουργικότητα των μαθητών.\n«Εκείνο που πέτυχε η σημερινή διοίκηση τα τρία αυτά χρόνια και το πέτυχε άριστα -της βγάζω το καπέλο- είναι τα θεάματα».\nΤα τρία πράγματα που θα κάνουμε ως διοίκηση… λόγω τιμής\nΘέλω να καταθέσω για την επόμενη θητεία στον Δήμο Αγίας Παρασκευής, την οποία θεωρώ ότι έχουμε μεγάλες πιθανότητες ν’ αναλάβουμε εμείς, με δέσμευση «λόγω τιμής» τρία θέματα.\nΠρώτον, η πόλη έχει ανάγκη από τη δημιουργία δύο νέων βρεφονηπιακών σταθμών. Εμείς δημιουργήσαμε τον έναν και είχαμε ξεκινήσει και θα ολοκληρώναμε και τον δεύτερο. Χρειαζόμαστε, λοιπόν, ένα βρεφονηπιακό σταθμό στον λόφο των Πευκακίων, στο παλιό υπουργείο Συγκοινωνιών, όπου παραδώσαμε έτοιμη τη μελέτη για να προχωρήσει το έργο και επί τρία χρόνια η διοίκηση στις ερωτήσεις μας απαντά ότι «διορθώνει» τη μελέτη. Μελέτη που έχει παραδοθεί από τεχνικό γραφείο με εμπειρία και χρόνια συνεργασία με τον πρώην Οργανισμό Σχολικών Κτηρίων!\nΟ δεύτερος βρεφονηπιακός σταθμός πρέπει να δημιουργηθεί εκεί που βρίσκεται σήμερα το μαγειρείο του Δήμου, στη Ρόδων και Τερψιθέας, ο οποίος θα καλύψει τις ανάγκες του Τσακού. Με αυτούς τους δύο σταθμούς ο Δήμος θα είναι πλήρης σε επίπεδο κτηριακών εγκαταστάσεων και δεν θα χρειάζεται να νοικιάζει κανέναν χώρο για να στεγάζει τα παιδιά του.\nΔεύτερον, το αμέσως μεγαλύτερο έργο, μετά το δημαρχείο, που έχει ανάγκη η πόλη για το μέλλον της είναι το αθλητικό κέντρο στον χώρο των 23 στρεμμάτων στα Πευκάκια. Το 2013 είχαμε διαβουλευτεί το θέμα με τους κατοίκους και περίπου ξέρουμε τι πρέπει να γίνει σε αυτόν τον χώρο. Κατ’ αρχάς, πρέπει να γίνει το απαραίτητο για την πόλη κλειστό προπονητήριο, το οποίο θα ολοκλήρωνε η σημερινή διοίκηση τον Ιανουάριο του 2015, μετά τον Δεκέμβριο του 2015, μετά πήγαμε στον Μάρτιο του 2016 και ούτε καν έχει ξεκινήσει τη μελέτη. Επίσης, στον ίδιο χώρο πρέπει να γίνουν δύο ανοιχτά γήπεδα βόλεϊ και μπάσκετ, τέσσερα γήπεδα τένις, δύο έως τέσσερα γηπεδάκια 5×5, ένα κολυμβητήριο χαμηλού ύψους και βέβαια, ο περιμετρικός διάδρομος 8-10 μέτρων για να μπορούν οι αθλούμενοι να τρέχουν ή κάνουν τον περίπατό τους.\nΉδη, οι τεχνικοί της παράταξής μας θα παραδώσουν έως το τέλος Οκτωβρίου το τοπογραφικό, με τοποθετημένους πάνω τους επιμέρους αθλητικούς χώρους, που θα συνοδεύονται από την αντίστοιχη πρόβλεψη κόστους. Εν συνεχεία θα καλέσουμε τους συλλόγους της πόλης, θα τους δώσουμε τα σχετικά σχέδια και θα τους ζητήσουμε μέχρι το τέλος Ιανουαρίου 2018 να μας καταθέσουν τις προτάσεις τους. Με βάση τις τελευταίες, οι τεχνικοί της παράταξής μας θα συντάξουν μια προμελέτη, την οποία -όταν θ’ αναλάβουμε τη διοίκηση- θα καταθέσουμε στη γενική γραμματεία Αθλητισμού, ώστε να συντάξει την τελική μελέτη. Το έργο, λόγω του μεγέθους του, θα υλοποιηθεί σταδιακά, αρχής γενομένης από το κλειστό προπονητήριο, με πρόβλεψη να ολοκληρωθεί σε βάθος οκτώ με δέκα χρόνων.\nΤρίτον, όλη η πόλη γνωρίζει τις αναπλάσεις πεζοδρομίων που κάναμε ως διοίκηση, αξιοποιώντας και τις μελέτες που βρήκαμε, αλλά και τις χρηματοδοτήσεις μέσω ΕΣΠΑ. Από τον Ιανουάριο του 2014 είχαμε την πρόθεση να συνδέσουμε με αναπλάσεις την Αγ. Ιωάννου με τον Τσακό, με την Ελ. Βενιζέλου. Η νέα διοίκηση γνώριζε αυτή την πρότασή μας, η οποία είχε κατατεθεί και στην Τεχνική Υπηρεσία του Δήμου, αλλά μέχρι σήμερα δεν έχει προχωρήσει σε καμία ανάπλαση πεζοδρομίων. Και μιλάμε για ένα μείζον θέμα που αφορά στην καθημερινότητα των πολιτών, από αυτά που οι πολίτες βάζουν ακόμη και πάνω από τη δημιουργία του νέου δημαρχείου ή άλλα μεγάλα έργα.\nΤέλος, επεξεργαζόμαστε ένα σύστημα ηλεκτρονικής διακυβέρνησης του Δήμου, μέσω του οποίου ο πολίτης θα γνωρίζει ανά πάσα στιγμή πού ξοδεύεται και το τελευταίο ευρώ του Δήμου, ενώ παράλληλα θα διασφαλίζεται ότι το αίτημα που θα υποβάλει ο πολίτης στον Δήμο θα απαντάται εντός 10 ημερών με ηλεκτρονικό τρόπο (mail, sms κ.λπ.).\nΚαι βέβαια, θα φέρουμε έναν νέο Οργανισμό Εσωτερικής Υπηρεσίας για τον Δήμο, τον οποίο μάταια περιμένουμε εδώ και τρία χρόνια να φέρει η διοίκηση Σταθόπουλου.\nΤι πέτυχε η σημερινή διοίκηση…\nΕκείνο που πέτυχε η σημερινή διοίκηση τα τρία αυτά χρόνια και το πέτυχε άριστα -της βγάζω το καπέλο- είναι τα θεάματα. Σε αυτό δεν τη φθάνει κανένας, μόνο που τα θεάματα αυτά δεν έχουν «άρτο». Δώσαμε για την εκδήλωση στην ΕΡΤ 105.000 ευρώ, χωρίς να υπάρχει κανένας λόγος, αφού η ΕΡΤ θα την έκανε ούτως ή άλλως. Και από κοντά έχουμε σχεδόν ανά μέρα μια εκδήλωση ή τη χρηματοδότηση κάποιου συλλόγου για να κάνει κάποια εκδήλωση. Μόνο με αυτά τα λεφτά θα είχε ολοκληρωθεί το κλειστό προπονητήριο ή ο βρεφονηπιακός σταθμός στα Πευκάκια.\nΤην εισήγηση του τέως δημάρχου, ακολούθησαν οι ερωτήσεις των δημοσιογράφων, οι οποίοι μεταξύ άλλων έθιξαν τα εξής θέματα:\nAgia Paraskevi Images («API»): Στις εκλογές του 2010 και 2014 είχατε τη στήριξη της Ν.Δ. Θεωρείτε ότι θα την έχετε και στις προσεχείς αυτοδιοικητικές εκλογές;\nΒ.Ζ.: Στη Ν.Δ. έχω από το 1974, ως πρωτοετής φοιτητής. Το 2010 ζήτησα από την παράταξή μου τη στήριξη να κατέβω ως δήμαρχος και μου την έδωσε. Απέναντι στην κοινωνία, αλλά και στο κόμμα, με άριστα το 10, νομίζω ότι πήρα έναν βαθμό κοντά στο 8. Κι εννοώ ότι όταν μου δόθηκε η στήριξη, μου είπαν από το κόμμα: «Βασίλη, προσπάθησε τουλάχιστον να μπεις στον δεύτερο γύρο», με είχαν «αουτσάιντερ». Τελικώς, πήρα τον Δήμο. Και επειδή τα κόμματα δεν είναι «ανθρωποφάγα», δεν σου αφαιρούν τη στήριξη χωρίς λόγο, εκτός κι αν εσύ το επιλέξεις. Κι αν υπήρχε μια τέτοια πρόθεση στη Ν.Δ. απέναντί μου, είμαι βέβαιος ότι θα με είχαν καλέσει, θα μου το είχαν ανακοινώσει και θα μου ζητούσαν να τους προτείνω και κάποιους πιθανούς νέους υποψηφίους. Αυτό δεν έχει γίνει και δεν νομίζω ότι θα γίνει παραμονές εκλογών…\nΚαι επειδή ακούγονται πολλά, θέλω να διευκρινίσω με αυτήν την ευκαιρία ότι προσωπικώς δεν έδιωξα κανέναν από την αυτοδιοικητική παράταξή μας. Πλην ενός, που το 2011 διεγράφη με ομόφωνη απόφαση της παράταξης (20-0). Τώρα, εάν κάποιοι έφυγαν ή κάποιος άλλος κύριος αποστασιοποιηθεί στο μέλλον από την παράταξη, θεωρώ ότι το κάνουν είτε γιατί έχουν άλλες προσωπικές φιλοδοξίες, κάτι που είναι θεμιτό, είτε παρακουράστηκαν…\nΌμως, υπάρχουν και πολλοί άξιοι άνθρωποι στην κοινωνία μας, που εάν τους δινόταν η ευκαιρία ν’ ασχοληθούν με τα κοινά, μπορεί ν’ αποδεικνύονταν πολύ καλύτεροι από εμάς. Προσωπικώς, έχω βγει στην τοπική κοινωνία μας και ψάχνω αυτούς τους ανθρώπους, χωρίς να ρωτώ σε ποιο κόμμα ανήκουν. Όπως έκανα και μετά το 2005, όταν διαγράφηκα από την αυτοδιοικητική μου παράταξη. Ήδη, έχουν βρεθεί κάποιοι τέτοιοι νέοι άνθρωποι που, μαζί με τους παλαιότερους, θ’ αποτελέσουν ένα «εκρηκτικό μείγμα», το οποίο θα συμβάλλει στο να ξανακερδίσουμε τον Δήμο και να βοηθήσουμε την πόλη.\nΑμαρυσία («Α»): Αν μία στο δισεκατομμύριο δεν λάβετε στήριξη από τη Ν.Δ., θα κατέβετε στις εκλογές;\nΒ.Ζ.: Τα κόμματα πριν αποφασίσουν να «κόψουν» κάποιον, βάζουν κι ένα στοιχείο υπολογιστικό. Δηλαδή, για παράδειγμα, σκέφτονται: «Στην Αγία Παρασκευή ποιος θα μου φέρει το καλύτερο αποτέλεσμα; Ο «Χ», άρα θα βάλω υποψήφιο αυτόν». Θεωρώ ότι η Ν.Δ. γνωρίζει ότι το αποτέλεσμα που μπορούμε να φέρουμε εμείς δεν μπορεί να το φέρει κανένας άλλος. Άρα, δεν υπάρχει περίπτωση να μην έχουμε τη στήριξη του κόμματος. Δεν υπάρχει ούτε μία στο δισεκατομμύριο…\nΩστόσο, κυρίαρχα εμείς θέλουμε να έχουμε τη στήριξη της κοινωνίας και το 2014 αποδείξαμε ότι την είχαμε, όταν η Ν.Δ. ήταν στο «ναδίρ» της…\n«ΑΡΙ»: Η σημερινή διοίκηση αποφάσισε την απόκτηση του κτήματος Ιόλα. Ποιο θεωρείτε ως το σοβαρότερο θέμα στη διαχείριση του θέματος αυτού;\nΒ.Ζ.: Όλοι συμφωνούν στην απόκτηση του κτήματος, αλλά με ποιον τρόπο;\nΚατ’ αρχάς, η διοίκηση προχώρησε σε απευθείας αγορά, με απευθείας διαπραγμάτευση του δημάρχου. Δεύτερον, τα χρήματα που εξοικονομήσαμε για την προκαταβολή των 750.000 ευρώ προήλθαν από τον μηδενισμό κωδικών για έργα καθημερινότητας, όπως σχολεία, δρόμοι, πεζοδρόμια, παιδικές χαρές κ.λπ. Ποιος πολίτης συμφωνεί να «μηδενιστεί» η καθημερινότητά του για ν’ αγοραστεί το κτήμα Ιόλα; Και τρίτον, εάν αγοράσατε πριν από κάποια χρόνια ένα σπίτι με 200.000 ευρώ, μπορείτε σήμερα να το πωλήσετε 400.000 ευρώ; Ούτε 150.000 ευρώ δεν μπορείτε να το πωλήσετε, μόνο και μόνο λόγω παλαιότητας.\nΕ, λοιπόν, ο κύριος που αγόρασε το κτήμα Ιόλα έδωσε 1,6 εκατ. ευρώ το 2000 και τώρα ο Δήμος του το αγοράζει με 3 εκατ. ευρώ! Σας φαίνεται λογικό; Δεν σας προξενεί εντύπωση γιατί βιάζονται τόσο πολύ να γίνει το «deal» της αγοράς; Ότι παραποίησαν τη σχετική απόφαση του Δημοτικού Συμβουλίου κι αναγκαστήκαμε να κάνουμε ένσταση; Ότι θέλουν να υπογράψουν τα συμβόλαια πριν την 1/1/2018, για να γλυτώσει ο επιχειρηματίας γύρω στα 230.000 ευρώ από τη φορολόγηση της υπεραξίας;\nΑκόμη κι αν η Περιφέρεια Αττικής κάνει το λάθος και περάσει τη συγκεκριμένη απόφαση -που δεν το νομίζω- δεν θα περάσει από το Ελεγκτικό Συνέδριο με τίποτα!\n«Α»: Όταν αναλάβατε τον Δήμο, βρήκατε κάποια έργα από τη διοίκηση Γιαννακόπουλου, που συνεχίσατε. Εσείς, αφήσατε κάποια έργα στη διοίκηση Σταθόπουλου και ποια ήταν αυτά;\nΒ.Ζ.: Εμείς ένα έργο πήραμε από τον κ. Γιαννακόπουλο, την Ελ. Βενιζέλου, όπου είχε υπογράψει την προγραμματική σύμβαση, χωρίς να με ρωτήσει, έστω και δεοντολογικά. Κι όταν αναλάβαμε τον Δήμο, ήρθε ο εργολάβος στο γραφείο μου και με ρώτησε αν μπορεί να ξεκινήσει. Ρωτάω τις υπηρεσίες αν υπάρχουν τα λεφτά στον αντίστοιχο κωδικό και μου απάντησαν ότι δεν υπάρχει τίποτε. Και για όσους δεν θυμούνται, η Ελ. Βενιζέλου σταμάτησε για έναν χρόνο στην Καραϊσκάκη, γιατί δεν είχαμε λεφτά να τον πληρώσουμε. Και μετά τρέξαμε στην ΕΕΤΑ (σ.σ.: Ελληνική Εταιρεία Τοπικής Ανάπτυξης και Αυτοδιοίκησης) και τη χρηματοδοτήσαμε για να ολοκληρωθεί.\nΤα υπόλοιπα έργα που προανέφερα ότι μας άφησε ο κ. Γιαννακόπουλος σε μελέτες, ήταν ένα αίτημα στην Περιφέρεια για τους ποδηλατόδρομους στην κάτω περιοχή και τις αναπλάσεις σε Τσακό, Κυκλάδων και Σολωμού. Δεν ήταν κανένα έργο χρηματοδοτημένο. Όλα χρηματοδοτήθηκαν από το 2011 και μετά.\nΕμείς στον κ. Σταθόπουλο αφήσαμε τρεις ώριμες μελέτες: τα όμβρια που γίνονται τώρα στην κάτω περιοχή, τη διάνοιξη των οδών στα Πευκάκια και τον βρεφονηπιακό σταθμό.\n«Α»: Τα όμβρια δεν ήταν έργο του κ. Γιαννακόπουλου;\nΒ.Ζ.: Όχι, βέβαια. Γι’ αυτά υπήρχε μια μη ολοκληρωμένη μελέτη από την Τεχνική Υπηρεσία του Δήμου, την οποία η Περιφέρεια Αττικής μάς τη γύρισε πίσω. Κι αναγκάστηκα και πήγα στον καθηγητή υδραυλικών του Πολυτεχνείου και δημότη μας, τον κ. Κουτσογιάννη, του έδωσα την προμελέτη και, μαζί με τους μηχανικούς του Δήμου, την έφτιαξαν στο Πολυτεχνείο. Τζάμπα, ενώ αν τη δίναμε έξω θα θέλαμε τουλάχιστον 200.000 ευρώ.\nΓι’ αυτό και προείπα ότι τη μελέτη για το αθλητικό κέντρο στα Πευκάκια θα τη δώσουμε να την κάνει η γ.γ. Αθλητισμού. Γιατί, θα το πω εκλαϊκευμένα, η κονόμα στην Ελλάδα γίνεται στις μελέτες, οι οποίες μετά μένουν στα ράφια, και στους δήμους και στα υπουργεία.\nΞέρετε πόσες μελέτες έχει ο Δήμος; Μόνο οι κυκλοφοριακές είναι 20, μεταξύ τους και κάποια 100.000 ευρώ. Έχουν εφαρμόσει καμία; Μόνο περιστασιακά, κάπου-κάπου. Οι μελέτες «έχουν ψωμί», χρόνια τώρα…\n«Εγώ διατηρώ τη στήριξη του κόμματος της Ν.Δ. και αυτή δεν μπορεί να δοθεί σε άλλον. Δεν υπάρχει περίπτωση. Και έχω τη στήριξη και της κοινωνίας».\nΕνυπόγραφα («Ε»): Άρα, αφορούν όλες τις διοικήσεις κ. Ζορμπά…\nΒ.Ζ.: Εγώ έδωσα δύο μελέτες έξω, μία για τον βρεφονηπιακό σταθμό, που ολοκληρώθηκε ως έργο, και στοίχισε 16.000 ευρώ, για ένα έργο 3.350.000 ευρώ και την άλλη για τον δεύτερο βρεφοπηνιακό σταθμό, που στοίχισε περίπου 25.000 ευρώ, για ένα έργο 1 εκατ. ευρώ. Καμία άλλη μελέτη δεν δώσαμε, για να το ξεκαθαρίσουμε.\n«ΑΡΙ»: Τις δύο αυτές μελέτες που αναφέρατε η σημερινή διοίκηση τις είχε ψηφίσει;\nΒ.Ζ.: Η σημερινή διοίκηση δεν ψήφισε ούτε το Κοινωνικό Παντοπωλείο, ούτε το Κοινωνικό Μαγειρείο, ούτε το Πρόγραμμα της Φτώχειας, ούτε τις δύο μελέτες για τους βρεφονηπιακούς σταθμούς. Δεν ψήφισε ΤΙ-ΠΟ-ΤΕ! Ούτε ψήφισε όταν ξεκίναγα τις προσπάθειες για την εξεύρεση χρηματοδότησης για το δημαρχείο. Για την ακρίβεια, «έριχνε λευκό» πάντα. Εξάλλου, ο συνάδελφος Γιάννης Σταθόπουλος είναι γνωστός του «λευκού» όταν ήταν στη μειοψηφία. Μάλιστα, ο Σιδέρης και ο Γιαννακόπουλος του έλεγαν συχνά «ψήφισε και κανένα «όχι» ‘ή «ναι»»…\n«Α»: Από το 2011 δεν έχουν γίνει πεζοδρόμια στην πόλη. Στα τρία χρόνια της θητείας σας δεν θα μπορούσατε να είχατε κάνει κάτι;\nΕπί της δικής μου θητείας έχουν γίνει 28 χιλ. αναπλάσεων. Από τον τότε περιφερειάρχη Γιάννη Σγουρό χρηματοδοτήθηκαν 7,8 χιλιόμετρα ποδηλατόδρομοι στο «Κοντόπευκο…\n«Α»: Το οποίο είχε ξεκινήσει ο κ. Γιαννακόπουλος…\nΒ.Ζ.: Ναι, αυτό που είχε ζητήσει ο κ. Γιαννακόπουλος. Ξέρετε, το μείζον είναι η χρηματοδότηση. Ιδέες έχουμε όλοι μας. Το θέμα είναι ποιος μπορεί να πάει να φέρει λεφτά για την πόλη.\n«Α»: Εσείς τι αφήσατε στον κ. Σταθόπουλο ως μελέτες;\nΒ.Ζ.: Μα σας απάντησα. Τη μελέτη για τα όμβρια, τη μελέτη για τη διάνοιξη οδών στα Πευκάκια και τη μελέτη για τον βρεφονηπιακό σταθμό. Τι άλλο να του αφήσω;\nΟ «οργασμός» από πλευράς έργων που έγινε στην Τεχνική Υπηρεσία στα τρία χρόνια που ήμασταν διοίκηση όσο κι αν ανατρέξετε σε όλα τα προηγούμενα έτη δεν θα τη βρείτε.\nΞέρετε κάτι, όταν διοικούσαμε εμείς, φόρεσα τα καλά μου και πήγα στον τότε υπουργό Ανάπτυξης, τον κ. Χρυσοχοΐδη και του είπα: «Υπουργέ θέλω να με βοηθήσεις να χρηματοδοτήσω κάποια έργα για την πόλη μου». Σήκωσε το τηλέφωνο, κάλεσε τον Σγουρό και του είπε, με τη σειρά του: «Γιάννη, έχω ένα δεξιό δήμαρχο εδώ και θα στον στείλω γιατί θέλω να τον βοηθήσεις». Πράγματι, πήγα στον Σγουρό και ό,τι του ζητήσαμε, μας τα έδωσε ο άνθρωπος. Και εν συνεχεία πήγα στο υπουργείο Εσωτερικών, στον κ. Στυλιανίδη, και μας χρηματοδότησαν τα υπόλοιπα έργα, την Αγ. Ιωάννου και την Ελ. Βενιζέλου. Τα πράγματα είναι απλά. Πας στην κεντρική διοίκηση και αν έχεις τα… κότσια ζητάς να σου χρηματοδοτήσουν έργα.\nΕμείς περιμένουμε από τη νέα διοίκηση να δούμε ποια έργα θα καταφέρει να χρηματοδοτήσει.\n«Ε»: Σχετικά με το αθλητικό κέντρο στα Πευκάκια, αν κατάλαβα καλά, θα παρουσιάσετε στους συλλόγους ένα έτοιμο προσχέδιο, με το τι πρέπει να γίνει εκεί. Άρα, οι φορείς τι καλούνται να προτείνουν;\nΒ.Ζ.: Στο τοπογραφικό θα υπάρχουν σημειωμένα το τι θα γίνει πού και τι κόστος θα έχει το καθένα. Εν συνεχεία θα το δώσουμε στους συλλόγους για να μας πουν τις δικές τους προτάσεις, δηλαδή αν θέλουν 2 ή 4 γήπεδα τένις ή δεύτερο κολυμβητήριο κ.λπ. Εν συνεχεία θα συγκεντρώσουμε τις προτάσεις, θα τις εξετάσουμε, θα συγκεράσουμε τις διάφορες απόψεις και θα κάνουμε μια προμελέτη, που θα παρουσιάσουμε στην πόλη ενόψει των επόμενων εκλογών.\n«Ε»: Ας έρθουμε στα πολιτιστικά θέματα. Ξεκινήσατε την τοποθέτησή σας λέγοντας ότι συμφωνούμε όλοι ότι ο πολιτισμός δεν είναι πολυτέλεια στον Δήμο, ιδιαίτερα στις δύσκολες σημερινές συνθήκες. Εν συνεχεία αναφερθήκατε επικριτικά στη διοίκηση Σταθόπουλου, ότι προσφέρει πολύ θέαμα και ότι σχεδόν κάθε μέρα έχουμε και μια πολιτιστική εκδήλωση. Γιατί να είναι αρνητικό αυτό;\nΒ.Ζ.: Εξαρτάται την εκδήλωση. Όταν γίνονταν εκδηλώσεις επί Γιαννακόπουλου και επί δικής μας διοίκησης, έδινες 35.000 ευρώ και έφερνες καλλιτεχνικά μεγέθη όπως ο Πλέσσας, ο Τσακνής και τόσα άλλα. Όταν φέραμε στο Αμερικανικό Κολλέγιο το συγκρότημα κιθαριστών του Μπουντούνη, μαζί με τη χορωδία του Δήμου, μας στοίχισε 4.500 ευρώ, μαζεύτηκαν 800 άτομα και ήταν άλλα 600 έξω, που αναγκαστικά τους απομάκρυναν οι υπηρεσίες του Κολλεγίου.\nΕ, όταν κάνεις τώρα μια εκδήλωση που κοστίζει 3.500 ευρώ και στην οποία μαζεύονται 60 άτομα, στα οποία δίνεις ένα σουβλάκι και μια κόκα κόλα, δεν μπορείς να μιλάς για πολιτιστική ποιότητα.\nΚι εγώ μίλησα κυρίως για τη διάλυση των Εργαστηρίων Τέχνης…\nΑπό την άλλη, γιατί δώσαμε 105.000 στην ΕΡΤ; Για να προβάλλουμε την αφεντομουτσουνάρα μας; Και τι πήραμε εμείς από τις διαφημίσεις που πρόβαλλε η ΕΡΤ στις ώρες που εμείς πληρώναμε για τη συμμετοχή μας και από τις επαναλήψεις στις οποίες προχώρησε; Σας φαίνονται λογικά και νόμιμα όλα αυτά; Εμένα όχι.\n«Ε»: Κύριε Ζορμπά, άκουσα πολύ κριτική για τη διοίκηση Σταθόπουλου στα 3+ χρόνια της θητείας της. Δεν άκουσα, όμως, καθόλου αυτοκριτική για τα 3+ χρόνια της δικής σας θητείας. Επειδή οι διοικήσεις, σε κεντρικό και τοπικό επίπεδο, δεν πέφτουν τόσο από την αξιοσύνη της όποιας αντιπολίτευσης, αλλά από τα δικά τους λάθη, ποια λάθη της δικής σας θητείας δεν θα επαναλάβετε σε μια πιθανή νέα επανεκλογή σας;\nΒ.Ζ.: Μου έχει γίνει και ενδοπαραταξιακή κριτική για τους λόγους που χάσαμε. Κάποιοι είπαν ότι χάσαμε επειδή δεν ήμουν επικοινωνιακός εγώ, με την έννοια ότι δεν διόριζα και δεν έκανα μικρο-εξυπηρετήσεις, όπως να μετακινήσω ένα κάδο. Εγώ, όμως, δεν κάνω ρουσφέτια, γιατί με αυτόν τον τρόπο ευνοείς κάποιον, αλλά αδικείς κάποιον άλλον.\nΠείτε μου, όμως, εσείς. Αφού κάναμε λάθη, στηριζόμασταν από τη Ν.Δ. που ήταν στο «ναδίρ», μας κατηγορούσαν ως «γερμανοτσολιάδες», μας έλεγαν ότι δεν κάναμε έργο, πώς κατορθώσαμε το 2010 να πάρουμε 5.300 ψήφους και το 2014 να λάβουμε 8.100; Δηλαδή, μια αύξηση 52% μέσα σε τρία χρόνια διοίκησης. Το έχετε ξαναδεί;\nΔεν λέω ότι δεν κάναμε λάθη. Πιθανόν να μπορούσαμε να κάνουμε περισσότερα πράγματα. Είχαμε και κάτι που άλλοι θεωρούσαν μειονέκτημα, όχι όμως κι εγώ. Από τους 20 εκλεγμένους δημοτικούς συμβούλους και τους υπόλοιπους περίπου 15 που ασχολήθηκαν με τη διοίκηση, οι 17 δεν ήξεραν πού είναι το δημαρχείο. Δεν είχαν καμία εμπειρία από τον Δήμο, ασχολήθηκαν για πρώτη φορά. Στηριχθήκαμε στην αγάπη, στο πάθος, στους υπαλλήλους και στη νομιμότητα και θεωρώ ότι πετύχαμε.\n«Α»: Μήπως χαρακτηρίζεστε αντιεπικοινωνιακός όχι λόγω τη μη ικανοποίησης ρουσφετιών, αλλά λόγω της γενικότερης εσωστρέφειάς σας; Μήπως δεν βρήκατε κάποιον τρόπο να επικοινωνήσετε με τον κόσμο;\nΒ.Ζ.: Δεν έχω το χάρισμα του Γιαννακόπουλου στην επικοινωνία, αλλά έχω το χάρισμα να δουλεύω. Εγώ δεν έβγαινα να γυρίζω στους δρόμους, ήμουν στο δημαρχείο και δούλευα, γι’ αυτό κατορθώσαμε να κάνουμε έργο. Και θεωρώ ότι αυτό πρέπει να κάνει ένας δήμαρχος. Το να βγαίνεις στη γύρα και να χτυπάς πλάτες, να δίνεις υποσχέσεις και φιλιά, εμένα δεν είναι του χαρακτήρα μου. Επικοινωνούσαμε με τον κόσμο με τις ανακοινώσεις μας, με τις απαντήσεις στα αιτήματά τους, το οποίο δεν σημαίνει βέβαια ότι μπορούσαμε να τα ικανοποιήσουμε όλα.\nΑλλά τώρα έχω βελτιώσει την επικοινωνία μου, μπήκα και στο facebook (γέλια), απαντώ στους πολίτες. Εξάλλου, όταν είσαι στη διοίκηση ωριμάζεις, γίνεσαι καλύτερος. Σε σχέση με το 2011 είμαι πιο ώριμος, πιο έμπειρος και περιβάλλομαι από αντίστοιχους ανθρώπους, που όλοι μαζί μπορούμε να προσφέρουμε ακόμη περισσότερα στην πόλη.\n«Ε»: Κύριε Ζορμπά αισθάνομαι ότι δεν απαντήθηκε το προηγούμενο ερώτημά μου. Δεν έκρινα αν ήταν επιτυχημένη ή αποτυχημένη η διοίκησή σας. Εξάλλου, αυτό το κρίνει ο δημότης στην κάλπη και όχι ο δημοσιογράφος. Ρώτησα αν στον απολογισμό που κάνατε ως παράταξη διαπιστώσατε λάθη στον χειρισμό ή στη διευθέτηση κάποιων θεμάτων, τα οποία δεν σκοπεύετε να επαναλάβετε σε μια πιθανή επόμενη θητεία…\nΒ.Ζ.: Εννοείτε ότι εντοπίσαμε κάποια λάθη, τα συζητήσαμε και δεν θα τα ξανακάνουμε.\n«Ε»: Θα μας πείτε μερικά από τα λάθη που εντοπίσατε;\nΒ.Ζ.: Τώρα, δεν ξέρω αν λέγονται αυτά. Γιατί αν τα πούμε, τα μαθαίνουν και οι αντίπαλοι. Δεν νομίζω ότι αυτά δημοσιοποιούνται.\nΝα σας πω κάτι άλλο, όμως. Ξέρετε πόσα στελέχη που ενώ ήταν στη Ν.Δ. βρίσκονταν σε αντίπαλα ψηφοδέλτια; Σχεδόν τα μισά. Αυτό ενισχύει εκείνο που είπα προηγουμένως, ότι πήραμε 35% στον πρώτο γύρο, κι αυτό το πήραμε από την κοινωνία. Η οποία δεν κοίταξε από πού στηρίζεται ο Ζορμπάς, αλλά από αυτά που κάναμε και από το πόσο έντιμοι ήμασταν. Και για ένα δυσάρεστο θέμα που είχαμε, ανέλαβα εγώ την πολιτική ευθύνη και το έλυσα, στέλνοντάς το στον εισαγγελέα.\n«Δεν έχω το χάρισμα του Γιαννακόπουλου στην επικοινωνία, αλλά έχω το χάρισμα να δουλεύω.\n»Εγώ δεν έβγαινα να γυρίζω στους δρόμους, ήμουν στο δημαρχείο και δούλευα, γι’ αυτό κατορθώσαμε να κάνουμε έργο».\n«Ε»: Μάλιστα. Το τελευταίο ερώτημά μου έχει να κάνει με το πρώτο ερώτημα που τέθηκε σ΄ αυτήν τη συνέντευξη, το οποίο και θα αντιστρέψω, γιατί από την πρώτη απάντησή σας μπερδεύτηκα λίγο και νόμιζα ότι μιλάμε για βουλευτικές και όχι αυτοδιοικητικές εκλογές. Αν σας δώσει χρίσμα η Ν.Δ., θα το δεχθείτε; Κι επεκτείνω το ερώτημα. Πότε θα καταφέρουμε να κόψουμε τον «ομφάλιο λώρο» που ενώνει τα κομματικά γραφεία με τις αυτοδιοικητικές παρατάξεις;\nΒ.Ζ.: Δεν είμαι εξαρτώμενος από τη Ν.Δ. Μπορεί να στηρίχτηκα από το συγκεκριμένο κόμμα, αλλά στην παράταξή μου υπήρχαν άτομα που δεν ανήκαν ποτέ στη Ν.Δ. κι ανέλαβαν θέσεις ευθύνης.\nΓια παράδειγμα, το 2014 από τα 20 στελέχη που εκλέχθηκαν τα 5 δεν ανήκαν στη Ν.Δ.\nΠροσωπικά δεν ήμουν ποτέ πειθήνιο όργανο του κόμματος. Δεν ήμουν του «σήκω πάνω, κάτσε κάτω». Σας θυμίζω ότι, όταν έκλεισε η ΕΡΤ, εγώ πήγα εκεί, μίλησα και την επομένη έβγαλα ανακοίνωση, στην οποία έλεγα ότι πρέπει να υπάρξει εξυγίανση, αλλά όχι με αυτόν τον τρόπο και καλούσα τον πρωθυπουργό, τον Αντώνη Σαμαρά, να πάρει πίσω την απόφασή του. Ακούσατε, για παράδειγμα, ποτέ τον Γ. Σταθόπουλο να βγει και να πει ότι «καλώ τον Τσίπρα να μην πάρει τα λεφτά από τους δήμους;».\nΔεν έχω «ομφάλιο λώρο». Μην ξεχνάτε ότι το 2006 κατέβηκα μόνος μου, όντας διαγραμμένος από τη δημοτική μου παράταξη, και σε τέσσερα χρόνια εξελέγην δήμαρχος. Πώς βγήκα αν ο κόσμος θεωρούσε ότι είμαι συνδεδεμένος με «ομφάλιο λώρο» με τη Ν.Δ.;\nΑλλά και γενικά η πλειονότητα των Δήμων έχουν κόψει τους «ομφάλιους λώρους» με τα κόμματα. Τα χρίσματα δεν περνούν πια. Και η Ν.Δ. δεν θα δώσει χρίσματα.\nΕγώ διατηρώ τη στήριξη του κόμματος και αυτή δεν μπορεί να δοθεί σε άλλον. Δεν υπάρχει περίπτωση. Και έχω τη στήριξη και της κοινωνίας.\n24 Ώρες στα Βόρεια («24 ΩσΒ»): Μια σειρά ανακοινώσεων της παράταξής σας αφήνουν την εντύπωση ότι δεν θεωρείται τη διοίκηση χρηστή. Ισχύει κάτι τέτοιο;\nΒ.Ζ.: Νομίζω ότι με τον τρόπο που χειρίστηκε το θέμα Ιόλα, ακόμη κι αν είχε την έξωθεν καλή μαρτυρία, την έχασε.\n«24 ΩσΒ»: Η εξέλιξη στην υπόθεση Σπυρούδη δεν θεωρείτε ότι βρίσκεται στη σωστή κατεύθυνση; Κι αν όχι, γιατί;\nΒ.Ζ.: Το θέμα του στρατοπέδου Σπυρούδη το ολοκληρώσαμε εμείς, διεκπεραιώσαμε τις ενστάσεις των κατοίκων και το προχωρήσαμε. Εμείς θέσαμε ένα ερώτημα στη δ/νση Ανατολικής Αττικής, να μας πει εάν το κομμάτι αυτό είναι δασική περιοχή ή όχι. Και πήραμε την έγγραφη απάντηση ότι είναι δασική έκταση. Τώρα έγινε ΦΕΚ, το οποίο δεν αλλάζει κάτι στην ουσία, παρά μόνο ότι μπορείς να κάνεις κάποιες παρεμβάσεις στον χώρο. Ωστόσο, επισημαίνω ότι, τώρα με το ΦΕΚ, αυτά τα 37 στρέμματα στο στρατόπεδο Σπυρούδη ίσως, μετά το Ελληνικό, είναι το ωραιότερο «φιλέτο» για το υπερ-ταμείο.\n«ΑΡΙ»: Πιστεύετε ότι η στήριξη που δίνει η παρούσα διοίκηση στην κοινωνία είναι ίδια με αυτή που δίνατε εσείς;\nΒ.Ζ.: Έχω πει ότι αυτά που δίνει η νυν διοίκηση, κυρίως στο Κοινωνικό Παντοπωλείο, τις μεγάλες γιορτές είναι, όχι για να κάνεις Πάσχα, αλλά ούτε για Μ. Παρασκευή. Ο Δήμος έχει την οικονομική δυνατότητα να δώσει παραπάνω από αυτά που δίνει. Ο Ζορμπάς έβγαινε μπροστά στα σούπερ μάρκετ, μαζί με την Κοινωνική Υπηρεσία, και μάζευε τρόφιμα για να ταΐσουμε τον κόσμο. Είδε κανείς κάποιον από τη σημερινή διοίκηση να κάνει κάτι αντίστοιχο;\nΑλλά ο Ζορμπάς δεν έχει έπαρση. Είχα γυρίσει φούρνους, κρεοπωλεία, μανάβικα… Παντού. Έφθασα μέχρι τους Θρακομακεδόνες.\nΑυτοί πού πήγαν; Γιατί δεν πάνε; Ντρέπονται ή είναι απόγονοι των Μπάκιγχαμ;\n«Α»: Μετά από χρόνια, πώς θα θέλατε να θυμάται ο κόσμος τον Β. Ζορμπά;\nΒ.Ζ.: Για την εντιμότητά του, για την οποία θα τον θυμούνται σίγουρα. Ήδη, μου το λένε.\nΝα σας πω και κάτι άλλο. Όταν έγινα δήμαρχος, πήγα στον πατέρα μου. Μου είπε, λοιπόν, ήταν και λίγο σκληροπυρηνικός: «Μην μάθω ότι σε κατηγόρησαν ποτέ για ανεντιμότητα, θα σε ντουφεκίσω».\nΒασίλης Ζορμπάς Δήμος Αγίας Παρασκευής Συνέντευξη Τύπου


You are at:Home»Άρθρα»Διοικητές Νοσοκομείων: Το Διακύβευμα\n13 Σεπτεμβρίου 2019 | 15:01 Άρθρα\nΤο τελευταίο διάστημα πολύς λόγος γίνεται για τους διοικητές των νοσοκομείων. Ο θεσμός των managers στη διοίκηση των υπηρεσιών υγείας στην Ελλάδα δεν είναι πολύ πρόσφατος. Δημιουργήθηκε με τον νόμο 2889/2001 για τον εκσυγχρονισμό του ΕΣΥ. Στα 18 χρόνια εφαρμογής του θεσμού εκσυγχρονίσθηκε η διοίκηση των νοσοκομείων;; Η δημιουργία της θέσης του manager, σε ένα νέο θεσμικό πλαίσιο και περιβάλλον, είχε ιδιαίτερα σοβαρό και καθοριστικό ρόλο. Τον υλοποίησε αυτό τον ρόλο;;\nΣκοπός του θεσμού ήταν η ώθηση που χρειάζονταν τα νοσοκομεία του ΕΣΥ, ώστε να ανταπεξέλθουν στις διαρκώς αυξανόμενες απαιτήσεις της νέας εποχής, μέσα από την αποτελεσματική αξιοποίηση και ορθολογική διαχείριση τόσο των διαθεσίμων πόρων, όσο και της τεχνολογίας και του ανθρώπινου συντελεστή παραγωγής υπηρεσιών υγείας.\nΔεν θα περιγράψω την έννοια του Manager -και κατ΄επέκταση του management- στην υγεία. Έχουν ειπωθεί τόσα, τα τελευταία 18 χρόνια, που είναι περιττό. Το ερώτημα, είναι απλό: Στα 18 χρόνια εφαρμογής του θεσμού, οι περίφημοι αυτοί managers, που τόσος χαμός γίνεται για το διορισμό τους, τι έχουν προσφέρει στο σύστημα υγείας;; Τι έχουν εκσυγχρονίσει στη διοίκηση των νοσοκομείων;;; Τι έχει αλλάξει από τα προηγούμενα καθεστώτα στα νοσοκομεία;;\nΟ manager ταυτίσθηκε με το management ή με την κομματική κουλτούρα;;\nΕφάρμοσαν κάποιες καινοτόμες θεωρίες management στα νοσοκομεία, εξέτασαν εναλλακτικές λύσεις στα προβλήματα, χρησιμοποίησαν κάποια εργαλεία ή αξιοποίησαν τις ελληνικές ιδέες για οικονομία και αποδοχή τους από την πολιτική ηγεσία του Υπουργείου Υγείας, μέσα από αναρτήσεις στα δίκτυα κοινωνικής προβολής;;\n* Ανέπτυξαν με τις διάφορες ομάδες εργαζομένων στα νοσοκομεία σχέσεις δημιουργίας οράματος, έμπνευσης ενθουσιασμού και συνεργασίας προς όφελος των ασθενών;;\n* Ανέδειξαν την ιατρική αριστεία στα νοσοκομεία τους, προσδίδοντας την πρέπουσα σημασία στην κλινική αποτελεσματικότητα των παρεχομένων υπηρεσιών;;;\n* Δημιούργησαν τις προϋποθέσεις για να έχουν οι ασθενείς αυτό που προσδοκούν από το νοσοκομείο: την έγκαιρη και ορθή κλινική αντιμετώπιση;;;\n* Έχουν κατανοήσει ποιος είναι ο σκοπός ενός νοσοκομείου, πέρα από την παρακολούθηση των οικονομικών μεγεθών (που αφορούν μόνο το δημοσιονομικό πρόγραμμα);;;\n* Έχουν στοχεύσει στην αντιμετώπιση των οξέων περιστατικών ή στην αριθμητική παρουσίαση συγκέντρωσης πληθυσμού στα νοσοκομεία (αριθμός επισκέψεων, εξωτερικά ιατρεία κλπ);;;\n* Έχουν επιλέξει μοντέρνες μεθόδους διοίκησης και διαχείρισης στα νοσοκομεία;;;\n* Έχουν αποσαφηνίσει τους στόχους και τα κριτήρια μέτρησης της απόδοσης και αποτελεσματικότητας των νοσοκομείων;;\nΦυσικά, στα 18 αυτά χρόνια, υπήρξαν διοικητές νοσοκομείων με όραμα, γνώσεις, ιδέες, απόδοση και αποτελεσματικότητα. Όσοι είχαν δυνατότητα και γνώση διαχείρισης των θεμάτων -όπως απαιτεί η σημερινή λειτουργία των νοσοκομείων -πέτυχαν. Μικρός ο αριθμός αλλά υπαρκτός.\nΟι πολλοί αναζητούσαν τον πολιτικό τους προστάτη, για να έχουν την κάλυψή του. Επικρατεί -ακόμη και σήμερα- η ασφάλεια του “καθ΄ύλην αρμόδιου υπουργού”. Μεγάλος ο αριθμός και πραγματικός.\nΗ νέα πολιτική ηγεσία αναζητά τους νέους διοικητές νοσοκομείων. Η αναζήτηση αυτή γεννά ένα απλό ερώτημα: τι είναι αυτό που χρειάζεται ο τομέας υγείας για να καταστεί αποδοτικός, αποτελεσματικός και φιλικός στον ασθενή, στις οικογένειες και στο σύστημα; Η παροχή υγείας αφορά σε μια δυναμική διαιδικασία, που αλλάζει συνεχώς και που στηρίζεται στη συνεχή αναζήτηση νέων μεθόδων και διεργασιών, μέσω οραμάτων και συγκεκριμένων στόχων με δείκτες αξιολόγησης και μετρούμενα αποτελέσματα.\nΣήμερα, βιώνουμε την 4η βιομηχανική επανάσταση. Μαζί με την κοινωνία της πληροφορίας, την επανάσταση στην τεχνολογία, την παγκοσμιοποίηση της αγοράς, έρχονται η ευφυής εκμάθηση/αυτο-εκπαίδευση των ίδιων των Μηχανών (Machine Learning), η επιστήμη των Δεδομένων (Data Science) και η Τεχνητή Νοημοσύνη (Artificial Intelligence), που -συνδυαστικά- δημιουργούν προκλήσεις και ευκαιρίες ενώ, παράλληλα, απαιτούν και λύσεις. Η πρωτόγνωρη ταχύτητα των εξελίξεων είναι τα χαρακτηριστικά του νέου περιβάλλοντος που δημιουργείται και η υγεία δεν εξαιρείται από αυτό το νέο περιβάλλον, στο οποίο οι managers οφείλουν να σκέπτονται και να ενεργούν.\nΜέσα στις νέες αυτές συνθήκες, σημαντικό ρόλο διαδραματίζει η γνώση και η χρήση των νέων τεχνολογικών δεδομένων στον τομέα υγείας. Ο manager θα πρέπει να είναι ο καταλύτης και όχι ο ελεγκτής, όπως μέχρι σήμερα συμβαίνει. Η νέα πολιτική ηγεσία θα πρέπει να καθορίζει το management των νοσοκομείων και όχι, αποκλειστικά, τους διοικητές. Ας ορίσει τους στόχους, τις πολιτικές και τους δείκτες αποτελεσματικότητας και ας ζητήσει από τους υποψήφιους διοικητές τις διοικητικές τους σκέψεις και τις αναλυτικές προτάσεις για την υλοποίηση των πολιτικών υγείας. Ας ζητήσει από τους υποψήφιους διοικητές (και είναι πολλοί οι ενδιαφερόμενοι) να πουν πώς θα αντιμετωπίσουν τις προκλήσεις του σημερινού οικονομικού και κοινωνικο-ιατρικού περιβάλλοντος και ποιες μεταρρυθμίσεις θεωρούν αναγκαίες για την εξάλειψη των προβλημάτων και των αδυναμιών του ελληνικού συστήματος υγείας.\nΕκτός και αν ο στόχος του υπουργείου υγείας για τους διοικητές είναι η κατάργηση του ηλικιακού ορίου, η επίλυση των εργασιακών σχέσεων στα νοσοκομεία και η διαχείριση μικροεξυπηρετήσεων μεταξύ του κομματικού μηχανισμού και των διοικήσεων (μετατάξεις, αποσπάσεις, εύρεση κρεβατιού, διενέργεια εξετάσεων και βόλεμα των κομματικών πελατών).\nΔύσκολα βήματα! Και όπως έγραψε και ο Μακιαβέλι “Τίποτα δεν είναι δυσκολότερο και πιο αμφίβολο να επιτευχθεί από τη μύηση σε κάτι νέο“, αλλά αυτό το νέο χρειάζεται τώρα…… όχι αύριο… !!!\nΔρ. Χρήστος Καζάσης*\nΕμβιομηχανικός, Εμπειρογνώμων Αξιολόγησης & Διάχυσης Ιατρικής Τεχνολογίας.\nΔιοικητές Νοσοκομείων Δρ. Χρήστος Καζάσης\nPrevious ArticleΤι συμβαίνει στον οργανισμό όταν κόβετε τα αντισυλληπτικά\nNext Article Ανήλικοι μετανάστες προσπάθησαν να βιάσουν νοσηλεύτρια σε hot spot στην Ορεστιάδα


Συμπτώματα εγκυμοσύνης! Πώς να καταλάβεις ότι είσαι έγκυος; - Ευ Οικογένεια\n19 Ιούν Συμπτώματα εγκυμοσύνης! Πώς να καταλάβεις ότι είσαι έγκυος;\nPosted at 13:28h in ΕΓΚΥΜΟΣΥΝΗ\tby\tefoikogeneia_admin\nΗ αίσθηση κούρασης είναι φυσιολογική και συχνή στην εγκυμοσύνη, ειδικά τις πρώτες 12 εβδομάδες ή και περισσότερο. Μια γυναίκα μπορεί να ξεκινήσει να αισθάνεται ασυνήθιστη κούραση,ή και υπνηλία από την πρώτη κιόλας εβδομάδα μετά τη σύλληψη, ακόμα και χωρίς έντονη δραστηριότητα. Οι ορμονικές αλλαγές που συμβαίνουν στο σώμα σας μπορεί να σας κάνουν να νιώθετε κουρασμένες, συναισθηματικές, αναστατωμένες και στεναχωρημένες. Εάν η κούραση που αισθάνεστε σχετίζεται με την εγκυμοσύνη, είναι σημαντικό να δίνετε στο σώμα σας τον χρόνο που χρειάζεται για ξεκούραση. Οι αντοχές των εγκύων γυναικών είναι πολύ διαφορετικές από αυτές πριν την κύηση και είναι σημαντικό να ακούμε τι θέλει το σώμα μας και να ανταποκρινόμαστε στις ανάγκες του. Ακόμη, θα παρατηρήσετε ότι μπορεί να είστε πολύ πιο συναισθηματικές και ευαίσθητες και να κλαίτε χωρίς σημαντικό λόγο.\nΜπορεί να αισθάνεστε σαν να είστε άρρωστες, σαν να έχετε ναυτία ή και να κάνετε εμετούς. Αυτό ονομάζεται πρωινή ναυτία η πρωινή αδιαθεσία, γιατί συμβαίνει συνήθως το πρωί, αλλά μπορεί να συμβεί και οποιαδήποτε ώρα της ημέρας ή της νύχτας. Για τις περισσότερες γυναίκες τα συμπτώματα αυτά ξεκινούν περίπου 6 εβδομάδες μετά την τελευταία περίοδο και συνήθως υποχωρούν μετά το α’ τρίμηνο. Οφείλεται στις φυσιολογικές ορμονικές αλλαγές της εγκυμοσύνης. Μη διστάσετε να επικοινωνήσετε με τη μαία ή/και το γυναικολόγο σας για να συζητήσετε φυσικές μεθόδους και τρόπους αντιμετώπισης και ανακούφισης!\nΤο στήθος σας μπορεί να διογκωθεί και να το αισθάνεστε πολύ ευαίσθητο, όπως συνήθως συμβαίνει και πριν την περίοδο. Μπορεί επίσης και να ανατριχιάζετε στο άγγιγμά του. Αυτό συνήθως βελτιώνεται μετά το πρώτο τρίμηνο. Οι φλέβες μπορεί να είναι περισσότερο ορατές και οι θηλές σας καθώς και η περιοχή γύρω από αυτές (δηλαδή η θηλαία άλως) να γίνουν πιο σκουρόχρωμες. Και αυτό οφείλεται στις ορμονικές αλλαγές της εγκυμοσύνης.\nΜπορεί να αισθάνεστε την ανάγκη για ούρηση πιο συχνά από ότι συνήθως, συμπεριλαμβανομένης και της ούρησης τη νύχτα. Αυτό οφείλεται στην πίεση που ασκεί η μήτρα στην ουροδόχο κύστη (Hegar’s sign) . Συνήθως διαρκεί μέχρι την 12η εβδομάδα και μετά υποχωρεί. Επιστρέφει ξανά όταν μπείτε στον μήνα σας, όπου το κεφάλι του μωρού πιέζει την ουροδόχο κύστη .\nΜπορεί να παρατηρήσετε ότι έχετε αυξημένα άοσμα, λευκά, πηχτά κολπικά υγρά στο εσώρουχο, χωρίς να αισθάνεστε κάποια άλλη ενόχληση. Αυτό οφείλεται στο γεγονός ότι στην εγκυμοσύνη, λόγω των ορμονικών αλλαγών, αλλάζουν οι συνθήκες και το περιβάλλον του κόλπου. Αυτό μπορεί να έχει ως αποτέλεσμα και την συχνότερη ανάπτυξη μυκητιασικής κολπίτιδας. Γι΄ αυτό συνήθως, στην αρχή της εγκυμοσύνης οι έγκυες κάνουν μια καλλιέργεια κολπικού υγρού, προκειμένου να θεραπεύσουν τυχόν αλλαγές στη φυσιολογική χλωρίδα του κόλπου.\nΑλλαγές στη γεύση, στην οσμή / Λιγούρες\nΜπορεί να αντιληφθείτε ότι :\nΈχετε περίεργη γεύση στο στόμα σας, την οποία πολλές γυναίκες περιγράφουν ως μεταλλική.\nΛιγουρεύεστε νέα φαγητά.\nΧάνετε το ενδιαφέρον σας για συγκεκριμένα φαγητά, ή ροφήματα που προηγουμένως απολαμβάνατε, όπως το τσάι, ο καφές, ή το λιπαρό φαγητό.\nΧάνετε το ενδιαφέρον σας για το κάπνισμα.\nΕάν θέλετε προσωπική μαία για την εγκυμοσύνη, τον τοκετό και τη λοχεία-θηλασμό (Πατήστε εδώ)\nΕάν είστε έγκυος μπορείτε να παρακολουθήστε τις ομάδες προετοιμασίας γονεϊκότητας από την αρχή της εγκυμοσύνης σας! (Πατήστε εδώ)\nεγκυμοσυνη, εγκυος, συμπτωματα εγκυμοσυνης


Πεμ. 26 ΝΟΕ 20 20:37\nΠολύ ισχυρή βροχόπτωση πλήττει αυτή την ώρα το Ηράκλειο ενώ για λίγα λεπτά έριξε και χαλάζι.\nΟι οδηγοί θα πρέπει να είναι ιδιαίτερα προσεκτικοί ενώ όσοι βρίσκεστε στα σπίτια σας θα πρέπει να περιορίσετε τις μετακινήσεις σας.\nΟι δρόμοι έχουν μετατραπεί σε ποτάμια εγκυμονώντας τεράστιος κινδύνους. Ενδεικτική η αρχική φωτογραφία από την κατάσταση που επικρατεί στον κόμβο Κατσαμπά.\nΒίντεο από την οδό Ανδριανού στο Ηράκλειο:\nΒίντεο από τη Νέα Αλικαρνασσό:\nΣφοδρή κακοκαιρία ξανά στο Ηράκλειο\nΠαράλληλα, οι αστραπές ... πέφτουν "βροχή" και σε πολλές περιπτώσεις ο θόρυβος είναι εκκωφαντικός.\nΣτιγμιότυπο από τα Λιοντάρια\nΤο παραπάνω βίντεο είναι από δρομο του Ηρακλείου ο οποίος μόλις άρχισε η δυνατή βροχή, μετατράπηκε σε ορμητικό ποτάμ.


Από τον Δημήτρη Παπαδόπουλο... στον Ρομπέρτο Κάρλος! - Στέλιος Μαλτεζάκης - Νέα Κρήτη\nΤώρα διαβάζετε: Από τον Δημήτρη Παπαδόπουλο... στον Ρομπέρτο Κάρλος!\nΔυο παραστάσεις της 3ης Ιουνίου από τις πιο συναρπαστικές του ποδοσφαίρου...\nΗ 3η Ιουνίου ξεσηκώνει δυο παραστάσεις από τις συναρπαστικές του ποδοσφαίρου. Η μία του ΄79 με πρωταγωνιστή τον Δημήτρη Παπαδόπουλο στο ΟΦΗ-Ολυμπιακός 3-3 και η άλλη από το 1997 με το γκολ θαύμα του Ρομπέρτο Κάρλος σε ματς Βραζιλίας-Γαλλίας. Ας δούμε:\n3/6/1979: ΟΦΗ-Ολυμπιακός 3-3\nΤο τελευταίο πρωτάθλημα της Α’ εθνικής, πριν από τα επαγγελματικά το 1979, είχε συναρπαστικό φινάλε με το ματς στο «Γεντί Κουλέ». Το σαν σήμερα της διοργανώτριας, έφερε στην επιφάνεια τις ζωηρές μνήμες όσων είχαν δει το συναρπαστικό ματς με τα μεγάλα κέφια του αείμνηστου Δημήτρη Παπαδόπουλου. «Ο πρωτοπόρος Ολυμπιακός θέλει τη νίκη στο Ηράκλειο, αλλά γλυτώνει την ήττα από τον ΟΦΗ, αφού ισοφαρίζει σε 3-3 (40’ σουτ Παπαδημητρίου, 59’ σουτ, 65’ κεφαλιά Παπαδόπουλος – 54’ σουτ Κρητικόπουλος, 70’ κεφαλιά Αντωνιάδης, 72’ φάουλ Περόνε). Έτσι η ΑΕΚ, που νικά τον ΠΑΣ με 7-2 (3’ σουτ, 59’ σουτ Τάσος, 11’ φάουλ Μπάγεβιτς, 26’ κεφαλιά Νικολούδης, 29’ σουτ Αρδίζογλου, 36’ σουτ Δομάζος, 48’ σουτ Μαύρος – 61’ πέναλτι Παπαχρήστου, 67’ σουτ Σεϊταρίδης), τον πιάνει στην κορυφή. Ο Ολυμπιακός αρνείται να παίξει σε μπαράζ, και η ΑΕΚ παίρνει το πρωτάθλημα».\n3/61997: Το «αδύνατο» ελεύθερο λάκτισμα του Ρομπέρτο Κάρλος\nΣτις 3 Ιουνίου 1997, ο Ρομπέρτο Κάρλος άφηνε άναυδο τον κόσμο με ένα από τα πιο εντυπωσιακά ελεύθερα λακτίσματα στην ιστορία του ποδοσφαίρου, σημειώνοντας το πιο διάσημο γκολ της καριέρας του: ένα όμορφο ελεύθερο λάκτισμα για τη Βραζιλία με ισοπαλία 1-1 εναντίον της Γαλλίας στο εναρκτήριο παιχνίδι του 1997 σε τουρνουά της Γαλλίας.\nΤο φάουλ άφησε αμήχανο τον τερματοφύλακα Φαμπιάν Μπαρτέζ, καθώς η μπάλα προφανώς κατευθύνθηκε προς τη γωνία του τέρματος. Η φάση αυτή απασχόλησε τους φυσικούς επιστήμονες που θεώρησαν ότι αψηφά τη φυσική! Εξακολουθεί δε να σχολιάζεται από επιστήμονες και σήμερα.\nΕνώ η επιστήμη μπορεί να εξηγήσει το απίστευτο ελεύθερο λάκτισμα του Ρόμπερτο Κάρλος, οι φυσικοί προειδοποιούν ότι δεν θα ξαναδούμε ποτέ κάτι τέτοιο. Dalton Cara, ESPN.com.br\n"Παρόλο που η φυσική εξηγεί τέλεια την πορεία της μπάλας, οι συνθήκες εκείνης της στιγμής, όπως η δύναμη του σουτ, το σημείο πρόσκρουσης του ποδιού του Ρομπέρτο Κάρλος στην μπάλα και η απόσταση από το τέρμα, ήταν τόσο σπάνιο που μπορούμε να το αποκαλέσουμε ως ένα θαύμα». Μια από την πολλές δηλώσεις που έγιναν. Η συγκεκριμένη ανήκει στον λέει ο καθηγητής Λουίς Φερνάντο Φοντάναρι του Ινστιτούτου Φυσικής του Σάο Ρομπέρτο Κάρλος, ένα παράρτημα του Πανεπιστημίου του Σάο Πάολο - το πιο σεβαστό πανεπιστήμιο της χώρας.


ΣΥΡΙΖΑ: Άρθρο Κούλογλου για ισοπαλία στη ΔΕΘ ανοίγει καυγά με Πολάκη Παπαδημούλη Τσακαλώτο Τζανακόπουλο [vids] | Flash.gr\nFlash.gr / Πολιτική / ΣΥΡΙΖΑ: Άρθρο Κούλογλου για ισοπαλία στη ΔΕΘ ανοίγει καυγά με Πολάκη Παπαδημούλη Τσακαλώτο Τζανακόπουλο [vids]\nΣΥΡΙΖΑ: Δυσφορία στην Κουμουνδούρου από το νέο γύρο εσωτερικής αντιπαράθεσης με αφορμή ένα άρθρο του Στέλιου Κούλογλου που σχολίασε ο Παύλος Πολάκης, ο Δημήτρης Παπαδημούλης και έσπευσε να φουντώσει ο Ευκλείδης Τσακαλώτος. Κι αν είχε μείνει κάποιος που δεν το έμαθε τοποθετήθηκε επ αυτού και ο γραμματέας του κόμματος Δημήτρης Τζανακόπουλος\nΕΠΙΜΕΛΕΙΑ Αγγελική Γιαννακού 21.09.2021 | 16:40 UPDATE: 17:13\nΕσωκομματική διαμάχη ξεκίνησε ο ευρωβουλευτής του ΣΥΡΙΖΑ, Στέλιος Κούλογλου, ο οποίος σε άρθρο του άσκησε εμμέσως κριτική στην ομιλία Τσίπρα στη ΔΕΘ μιλώντας για “ανιαρή ισοπαλία με τον Μητσοτάκη”. Μάλιστα ανέφερε πως σε ενδεχόμενη κυβέρνηση συνεργασίας μετά τις εκλογές, θα μπορούσε να μην είναι ο Αλέξης Τσίπρας πρωθυπουργός, αλλά κάποιο άλλο πρόσωπο.\nΗ πρώτη αντίδραση στα όσα έγραψε ο Στέλιος Κούλογλου ήταν αυτή του Παύλου Πολάκη, μέσω Facebook. Ο πρώην αναπληρωτής υπουργός «απαίτησε» (“Άκου Κούλογλου”) από τον Στέλιο Κούλογλου να τον ακούσει να του λέει πως μάλλον… χρειάζεται γυαλιά, πως είναι βαθιά νυχτωμένος και πως ίσως πρέπει να ξεκουραστεί από την πολιτική και να γυρίσει στη δημοσιογραφία. Έγραψε ο Παύλος Πολάκης: «Ο Αλέξης Τσίπρας ΘΑ ΕΙΝΑΙ με την ψήφο του λαού πρωθυπουργός της χώρας μετά τις επόμενες εκλογές για να κάνουμε τη νέα αρχή για μας και τα παιδιά μας, μακρυά και απέναντι από το ΦΑΓΟΠΟΤΙ της διαπλοκής και το μεσαίωνα που φτιάχνει το Μητσοτακεικο!\n«Είμαστε διαφορετικοί κόσμοι ιδεολογικά, στρατηγικά, αξιακά με τη Ν.Δ. Τσίπρας με την κοινωνία και πρόγραμμα κοστολογημένο. Μητσοτάκης με την παρασιτική ολιγαρχία. Πού την είδαν κάποιοι την ισοπαλία; Η προοδευτική διακυβέρνηση δεν έχει ανάγκη πρωθυπουργό μαριονέτα του συστήματος», ήταν η αντίδραση του Παναγιώτη Ρήγα, πρώην υπουργού και πρώην γραμματέα του ΣΥΡΙΖΑ.\nΤσακαλώτος: Δεν είμαστε σταλινικό κόμμα\nΑπό την άλλη πλευρά, ο Ευκλείδης Τσακαλώτος, μέσω συνέντευξης του στον Αθήνα 9,84, επιτέθηκε έμμεσα στον Παύλο Πολάκη και υπερασπίστηκε τη δυνατότητα του Στέλιου Κούλογλου να ασκεί κριτική. Η παρέμβαση αυτή είναι η πρώτη υπέρ του ευρωβουλευτή.\n«Δεν είμαστε σταλινικό κόμμα, δεν υπακούμε στα πάντα, εκφραζόμαστε ελεύθερα και ο καθένας έχει το ύφος του είτε διαφωνείς είτε συμφωνείς. Με συντροφικό τρόπο μπορούμε να λύσουμε τις διαφωνίες μας», είπε ο πρώην υπουργός Οικονομικών που δεν έκανε ιδιαίτερα αισθητή την παρουσία του κατά την επίσκεψη Τσίπρα στη ΔΕΘ αλλά επανεμφανίστηκε όταν άρχισε ο καυγάς.\n«Δεν έχει καταλάβει η κυβέρνηση ότι η τριπλή κρίση-οικονομική, υγειονομική, κλιματική- δεν είναι παροδική. Παγκοσμίως ο κόσμος καταλαβαίνει ότι κάτι πολύ σοβαρό έχει αλλάξει μετά το 2009 και η ΝΔ θεωρεί ότι τίποτα δεν έχει αλλάξει και ότι θα μπορέσουμε να ξεπεράσουμε όλες αυτές τις κρίσεις και μετά να ευνοήσουμε με το νεοφιλελεύθερο σύστημα αυτούς που ευνοούμε. Δεν ευνοεί όμως τους εργαζόμενους» δήλωσε μεταξύ άλλων, ο κ. Τσακαλώτος.\nΕπανήλθε ο Κούλογλου\nΣε εκπομπή του Action24, εμφανίστηκε ο Ευρωβουλευτής του ΣΥΡΙΖΑ Στέλιος Κούλογλου, λίγες ώρες μετά το θέμα που δημιουργήθηκε.\nΑπαντώντας στις ερωτήσεις των δημοσιογράφων, απάντησε: “Εγώ είμαι 30 χρόνια στη δημοσιογραφία και κανείς δεν θα μου αφαιρέσει το δικαίωμα του λόγου. Και οι Ευρωβουλευτές πρέπει να συμβάλουν, στο καλό της παράταξης αλλά και της χώρας”. “Ήταν μία ισοπαλία του ΣΥΡΙΖΑ, αλλά εκτός έδρας. Δε θέλω να ασχοληθώ με τις αναρτήσεις του Πολάκη, έχω πιο σημαντικά πράγματα”, πρόσθεσε. “Ο ίδιος ο Αλέξης Τσίπρας μου έχει πει ότι μπορώ να υπογράφω τα άρθρα με την κριτική μου και την υπογραφή μου. Από την λογοδιάρροια του Facebook, εγώ είμαι εμβολιασμένος”, συμπλήρωσε.\nΤην ώρα που πάντως ο κ. Κούλογλου έκανε δηλώσεις στο Action, ο γραμματέας της κοινοβουλευτικής ομάδας του ΣΥΡΙΖΑ Προοδευτική Συμμαχία Δημήτρης Τζανακόπουλος μιλούσε στο Kontra News διατυπώνοντας τη δική του θέση.\nΣήμερα, πάντως ο Στέλιος Κούλογλου αναδιπλώθηκε με διορθωτικές δηλώσεις μιλώντας στην Αυγή και ζητώντας προοδευτική κυβέρνηση με πρωθυπουργό τον Αλέξη Τσίπρα\nΆρθρο ΚούλογλουΔημήτης ΠαπαδημούληςΔημήτρης ΤζανακόπουλοςεσωστρέφειαΚούλογλουΠολάκηςΣΥΡΙΖΑΤσακαλώτος


Η Amazon προωθεί τη δική της νομοθεσία για την αναγνώριση προσώπου στους νομοθέτες - Unboxholics.com\nΗ Amazon προωθεί τη δική της νομοθεσία για την αναγνώριση προσώπου στους νομοθέτες\nΑντιδρούν ακτιβιστικές οργανώσεις ιδιωτικότητας\nΗ διαρκής εξέλιξη της τεχνολογίας πολλές φορές ξεπερνά τις γνώσεις των νομοθετών δημιουργώντας πρόβλημα στην ενσωμάτωσή της υπό ένα νομικό πλαίσιο. Η Amazon αντιμετώπισε μεγάλα προβλήματα με την αμφιλεγόμενη τεχνολογία αναγνώρισης προσώπου ονόματι Amazon Rekognition. Τώρα, ο Jeff Bezos ανακοίνωσε πως η Amazon θα συντάξει το δικό της νομοσχέδιο βάσει του πώς πιστεύει πως πρέπει να συνταχθεί η ομοσπονδιακή νομοθεσία και θα το προωθήσει στους νομοθέτες για να υιοθετήσουν όσο περισσότερα κομμάτια από αυτό μπορούν.\nΗ ομάδα μας δημόσιας πολιτικής εργάζεται πάνω σε νόμους αναγνώρισης προσώπου. Είναι πολύ λογικό να ρυθμιστεί αυτός ο τομέας. Είναι ένα τέλειο παράδειγμα όταν κάτι έχει πολύ θετικές χρήσεις και δε θες να το φρενάρεις. Αλλά ταυτόχρονα υπάρχει η προοπτική κατάχρησης αυτής της τεχνολογίας, οπότε θες ρύθμιση. Είναι κλασσική διπλή χρήση τεχνολογίας.\nΟ Bezos δεν πρόσφερε περισσότερες λεπτομέρειες γύρω από την προτεινόμενη νομοθεσία. To Rekognition λογισμικό της Amazon επιτρέπει την ταυτοποίηση φωτογραφιών και videos από πρόσωπα ανθρώπων που βρίσκονται σε άλλες databases - όπως εγκληματιών - και όλα αυτά σε πραγματικό χρόνο. Εκατοντάδες υπάλληλοι της Amazon και ακτιβιστές αστικών ελευθεριών διαμαρτύρονται για τη χρήση της τεχνολογίας, ενώ ένα test του ACLU βρήκε πως 28 μέλη του Κογκρέσου - στην πλειοψηφία τους έγχρωμοι - είχαν λανθασμένα ταυτοποιηθεί ως εγκληματίες.\nΈνας τεχνολογικός κολοσσός λοιπόν προτείνει ουσιαστικά στους νομοθέτες ποιο νόμοι πρέπει να θεσπιστούν για τη χρήση της δικής του τεχνολογίας, με όλη τη δύναμη επιρροής που διαθέτει μια εταιρία σαν την Amazon. Την ίδια στιγμή, αρκετές πόλεις στις ΗΠΑ όπως το San Francisco και το Oakland, έχουν απαγορεύσει τη χρήση τεχνολογιών αναγνώρισης προσώπου από κυβερνητικές υπηρεσίες και αστυνομία.\nΕίναι ένα θετικό σημάδι πως η Amazon αναγνωρίζει επιτέλους τους κινδύνους της αναγνώρισης προσώπου. Αλλά το έχουμε ξαναδεί το έργο. Μόλις οι εταιρίες αντιλαμβάνονται πως ο κόσμος ζητά πιο αυστηρές προστασίες ιδιωτικότητας, δρουν άμεσα και προωθούν αδύναμους κανόνες οι οποίοι δε θα προστατεύσουν την ιδιωτικότητα και τα δικαιώματα του καταναλωτή. Πόλεις σε όλη τη χώρα ψηφίζουν την απαγόρευση της αναγνώρισης προσώπου, ενώ η Amazon προωθεί την τεχνολογία παρακολούθησής της πιο βαθιά στις κοινότητες. – Jacob Snow, Δικηγόρος ACLU\nTags: amazon rekognition facial recognition jeff bezos privacy


«Κι όλο πηδούσε πιο ψηλά…», ένα διήγημα του Δημήτρη Βαρβαρήγου - Λόγω Γραφής\nΟ τρελός, ξάπλωσε επάνω στην άμμο, ένιωθε χαρούμενος γιατί κανείς δεν ήταν εκεί να τον περιγελάει. Μετρούσε το θρόισμα των κυμάτων και κοίταζε τον γαλάζιο ουρανό. Θυμήθηκε εκείνη, τη νέα κοπέλα, όταν κι εκείνος ήταν νέος, περνούσε έξω από το παραθύρι της κι άκουγε το θρόισμα του φορέματός της, την άκουγε να τραγουδάει. Κρυφά σήκωνε τα μάτια του κι έβλεπε την όμορφη καμπύλη του στήθους της. Τα μάτια της που λάμπανε όπως τ’ αστέρια. Το χαμόγελό της που έμοιαζε με φλόγα. Τα κόκκινα μαλλιά της που κυμάτιζαν όμοια με θάλασσα.\nΈνιωθε να του κόβεται η ανάσα, τόση ομορφιά ούτε ο ωκεανός δεν έκρυβε στα βάθη του. Γεμάτος όνειρα και φαντασία, άρχιζε να σιγοσφυρίζει και να χορεύει.\nΤο κορίτσι τον έβλεπε και γελούσε με τρυφερή αναίδεια κι έγνεφε στη γάτα της να πηδήξει στην αγκαλιά της, να τον δουν μαζί και να γελούνε και να τον περιγελούνε.\nΚι ο τρελός, όλο και πηδούσε πιο ψηλά, όλο και πηδούσε πιο ψηλά, χαρούμενος και φώναζε: «Τι όμορφος που είναι ο ουρανός»… Κι ένιωθε να ευπρεπίζονται οι σκιές του… Καμιά ακαταστασία της ψυχής του δεν έβγαινε στο φως όταν γελούσε.\nΗ κολακεία, εκείνος ο μικρός διάβολος που είχε μέσα της ξυπνούσε, σήκωνε το φόρεμά της σαν αστραπή, τα δυο της πόδια φάνταζαν στα μάτια του και τα ‘κλεινε αμέσως.\n«Ναι», του φώναζε εκείνη, «είμαι γυναίκα κι έχω μέσα μου ένα διάβολο… Γι’ αυτό σου αρέσω τρελέ, γιατί είμαι γυναίκα» κι άφηνε ξάφνου ασάλευτο το σώμα της και σταματούσε το τραγούδι και δεν ακουγόταν άλλο το θρόισμα από το φόρεμά της. Τότε ξαφνιασμένος σταματούσε κι ο τρελός να πηδάει ψηλά…\n«Κι εγώ έχω ένα θεό» της φώναζε «τη μοναξιά μου… Εκεί θα πάω να ξαπλώσω στην άμμο και να σκέφτομαι την ομορφιά σου διάβολε. Να ονειρευτώ πως ο θεός μου σε έπλασε γυναίκα μου», και χλόμιαζαν τα μάγουλα του σαν άκουγε την άγρια φωνή της.


Ρε μαλακα Οικονομιδη παλι ταινια ήταν αυτη που εκανες μαλακα?Καλα εισαι και πολυ μαλακας ρε γιαννακη! Εισαι και πολύ μαλακας ρε μαλακα.Αρχιδι. παφ φατηνα μαλακα!Σαφως επηρεασμένος απο ένα ακομα αριστουργημα του Γιαννη Οικονομιδη κοιταζω τα αστερια και αναρωτιέμαι. Τι του βρίσκουν ρε μαλακα? Κοτα !Πα...\nrepo man subtitles\nthk Σαβ. 19 Απρ. 2008 16:35 ταινίες 2 views\nΤο repo man το έχετε δει? Δείτε το - τη θεώρω απο τις καλύτερες ταινίες και αντιπροσωπευει , λίγο τη γενιά των τώρα 30 (ή ότι τελοσπάντων εμένα μ' αρέσει ). Είναι 80's φάση.Ψαχνωντας για ελληνικούς υπότιτλους για τη ταινία δεν βρήκα τίποτα. Είπα λοιπόν ότι θέλω να μεταφράσω αυτή τη ταινία. Με τη πολ...